text:
NAYRÏR JANAN PʼEQEÑCHÄWIPA | BIBLIAJJ CABALLOT SARIRINAKATWA PARLI ¿KHITINAKÄPJJESA?
Caballot saririnakajj ¿khitinakäpjjesa?
Bibliajj caballot saririnakat parlki uka visionajj jan amuykaña ukat ajjsarañjamäspawa, ukampis janiw ukham amuyañasäkiti. Uka jinetenakajj kunamp sasisa ukjja, Biblia toqe ukat kunatï aka qhepa maranakan pasawayki uk uñjasaw amuysna. Uka caballonakan tʼijupjjatapajj kunayman jan walinakwa utjayawayi, ukhamäkchisa jumatakisa familiamatakis suma yatiyäwinakaw utji. Uk sumpach amuyañatakejja, caballot saririnakajj khitinakäpjjesa ukwa nayraqat yatjjatañasa.
JANQʼO CABALLOT SARIRI
“Mä janqʼo caballo uñjarakta, uka caballjjar qonjjatatäkäna ukasti mä flechanïnwa, Diosaw juparojj mä corona churäna, ukatsti jupajj enemigonakapar atipjasaw mistüna, atipjäwip phoqachañatakiw misturakïna” (Apocalipsis 6:2).
¿Uka caballot sarirejj khitisa? Apocalipsis libro pachpaw uk qhanañchistu. 19 capitulonjja, uka caballot sarirejj “Diosan Arupa” satawa (Apocalipsis 19:11-13). Niyakejjay Jesusajj Diosan sutipjjar parlirïchejja, juparuw uka sutimp uñtʼasi (Juan 1:1, 14). Jesusajj “reyinakansa Reyipa, munañaninakansa Tatitupa” sasin uñtʼatarakiwa, “Suma Phoqeri, Cheqapa” satarakiwa (Apocalipsis 19:11, 16). Ukhamajj reyjam apnaqañatakisa jan walinak tukjañatakisa wali chʼamaniwa. Jupajj cheqaparupuniw apnaqe, chʼamanïkasas janiw khitirus tʼaqesiykiti.
Ukampis ¿khitis Jesusarojj atipjañapatak chʼam churi? (Apocalipsis 6:2). Daniel profetajj ‘jaqen yoqaparu’, mä arunjja Mesiasaruw mä visionan uñjäna, Jehová * Dios pachpaw ‘juparojj munañanïñsa, chʼamsa, reinsa’ churäna (Daniel 7:13, 14). Ukhamajj taqe chʼamani Jehová Dios pachpaw Jesusarojj jaqenakar apnaqañatak munañanïñsa, cheqaparjam juzgañataki chʼamsa churi. Biblianjja, janqʼo colorajj cheqaparjam kuns lurañamp sasiwa. Ukhamajj Jesusan janqʼo caballot sarantatapajja, cheqaparjam guerran nuwasitapwa uñachtʼayi (Apocalipsis 3:4; 7:9, 13, 14).
¿Kunapachas pusi jinetenakajj sarantañ qalltawayapjje? Nayrïr jinetejja, mä arunjja Jesusajj mä coronwa katoqäna (Apocalipsis 6:2). ¿Kunapachas Jesusajj uka corona katoqäna? Janiw jiwatat jaktasin alajjpachar makatjjäna ukhajj katoqkänti. Kunjamtï Bibliajj siskejja, Jesusajj Diosan kupëjjaparuw mä qhawqha tiempo suyañatak qontʼasïna (Hebreos 10:12, 13). ¿Kunjamatsa Jesusan discipulonakapajj alajjpachan reyjam uttʼayatäjjatap yatipjjaspäna? Kunayman jan walinakaw utjañapäna. Guerranaka, manqʼat pistʼañanaka ukat usunakaw utjani sasaw Jesusajj säna (Mateo 24:3, 7; Lucas 21:10, 11). 1914 maran Primera Guerra Mundial ukajj utjawayki, ukhaw Jesusan reyjam uttʼayatäjjatapajj qhan amuyasiwayi. Uka maratwa ‘qhepa urunakajj’ qalltawayaraki (2 Timoteo 3:1-5).
Jesusajj 1914 maran reyjam uttʼayatäjjäna uka qhepatjja, jan walinakajj jukʼampiw jiljjattawayi, ¿kunatsa? Uka maranjja, Jesusajj janiw aka Oraqjjar apnaqañ qalltkänti, jan ukasti alajjpachanwa apnaqañ qalltäna. Ukatwa alajjpachan mä guerrajj utjawayi. Miguel sutimp uñtʼata Jesusajja, Supayampiru demonionakapampir atipjasaw alajjpachat aka Oraqer jaqoqaniwayi (Apocalipsis 12:7-9, 12). Ukhat aksaruw Supayajj jukʼa tiemponikïtap yatisajja, wali colerat jan walinak aka Oraqen luraski. Cheqas kuntï Jehová Diosajj Supayar lurkani ukajj niyaw phoqasini (Mateo 6:10). Maynïr kimsa caballonakan sarantatapajja, kunjamsa jan wali ‘qhepa urunakan’ jakaskatas uñachtʼayi ukwa jichhajj uñjarakiñäni. Uka caballonakat saririnakajja, janiw jaqenakäpkiti, jan ukasti kunatï jichhürunakan jaqenakar tʼaqesiyki ukanakamp sasiwa.
NINA COLOR CABALLOT SARIRI
“Mä nina color caballow mistüna, uka caballjjar qonjjatatäkän ukarojja, oraqen sumankañap apaqañapatakiw munañanïñajj churasïna, ukhamat jaqenakajj maynit maynikam jiwarayasipjjañapataki. Juparojj mä jachʼa espadaw churasirakïna” (Apocalipsis 6:4).
Uka caballota sarirejja, guerrampi sasiwa. Kunjamtï Bibliajj siskejja, ukajj taqpach oraqetwa sumankañ apaqe. 1914 maranjja, mä jachʼa guerraw utjawayi, janipuniw ukham guerrajj uñjasirïkänti. Uka qhepatjja, Segunda Guerra Mundial ukaw utjarakïna, ukanjja jukʼamp jaqenakaw jiwarapjjäna. Yatjjatasiwayki ukarjamajja, 1914 marat aksarojj 100 millonats jila jaqenakaw jachʼa guerranakana jan ukajj yaqha nuwasïwinakan jiwawayapjje. Walja waranq waranqa jaqenakarakiw usuchnoqata wali llakita qheparawayapjje.
Jichhürunakanjja, pachpa jaqenakaw taqpach jaqenakar tukjirjamäpjje, nayrajj janiw ukham uñjasirïkänti. Sumankañ utjañapatak yanaptʼir Naciones Unidas ukasa yaqha organizacionanakasa, janiw nina color caballon tʼijutap jarktʼirjamäpkiti.
CHʼIYAR CABALLOT SARIRI
“Mä chʼiyar caballoruw mistur uñjta, uka caballjjar qonjjatatäkäna ukajja amparapar mä balanza aptʼatänwa. Pusi querubín angelanak taypinjja, mä arükaspas ukham suynirwa istʼarakta, ukasti akham sänwa: ‘Mä denariotjja mä kilo trigo, mä denariotjja kimsa kilo cebada, janirak olivon aceitepsa ni vinsa inamay tukjamti’ sasa” (Apocalipsis 6:5, 6).
Uka caballot sarirejja, manqʼat pistʼañamp sasiwa. Janiw manqʼajj utjañapäkänti. Mä kilo trigosa jan ukajj kimsa kilo cebadasa mä denario qollqetwa aljasiñapäna. Nayrïr patak maranakanjja, uru jurnal trabajirinakaw mä denario qollqe pagot katoqapjjerïna (Mateo 20:2). ¿Mä familpachajj mä kilo trigompiki jan ukajj kimsa kilo cebadampikejj jakaspati? Janiwa. Ukat akham sasaw jaqenakar yatiyasirakïna: “Janirak olivon aceitepsa ni vinsa inamay tukjamti” sasa, uka tiemponjja ukanakajj wali apnaqatänwa.
¿Kunjamatsa chʼiyar caballon 1914 marat tʼijuskatap yattanjja? 1900 marata 2000 marakamajja, mä 70 millón jaqenakaw manqʼatjam jiwawayapjje. Uka toqet mä yatiyäwejj akham siwa: “2012 marata 2014 marakamajja, niya 805 millón jaqenakaw manqʼat pistʼat uñjasipjjäna. Mä arunjja, llätunkanitjja mayniw manqʼat pistʼat uñjasïna” sasa. Yaqha yatiyäwejj akham sarakiwa: “SIDA, malaria, tuberculosis uka usunakat sipansa, manqʼañ jan utjatapatwa jukʼamp jaqenakajj jiwarapjje” sasa. Manqʼa utjañapatakejj walsa jaqenakajj chʼamachasiwayapkchejja, janiw chʼiyar caballon tʼijutap jarktʼirjamäpkiti.
QʼELLSUT CABALLOT SARIRI
“Qʼellsut mä caballoruw uñjta, uka caballjjar qonjjatatäkäna ukajj Jiwaña satänwa. Juparojj Sepulturaw jakʼat arkaniskarakïna. Jupanakarojj oraqen chikatapan chikatapjjar munañanïñaw churasïna, ukhamat mä jachʼa espadampi, manqʼat pistʼañampi, jiwayir usumpi, oraqenkir salvaje animalanakampi jaqenakar jiwarayapjjañapataki” (Apocalipsis 6:8).
Qʼellsut caballot sarirejja, jan qollkay usunaka ukat yaqha jan walinak utjatapat jiwañamp sasiwa. 1914 mara qhepatjja, waranq waranqa jaqenakaw gripe española usump jiwawayapjje. Mä 500 millón jaqenakaw uka usu katuwayapjjaraki. Mä arunjja, oraqpachan jakapkäna uka jaqenakatjja, kimsanit mayniw uka usump usuntäna.
Yaqhep yatjjatat jaqenakarjamajja, 1900 marata 2000 marakamajj 300 millón jila jaqenakaw viruela usump jiwawayapjje. Jichhürunakan kunayman qollanakas utj-jjchejja, walja waranq waranqa jaqenakaw SIDA, tuberculosis, malaria uka usunakamp jiwasipkaki.
Ukhamajj guerranakansa, manqʼatjamasa, jan ukajj jan qollkay usunak katusasa, jaqenakajj wal jiwarasipki. Sepulturajj mä enemigor uñtataw walja jaqenakar jiwarayaski.
SUMA URUNAKAW JAKʼACHASISINKI
Niyaw jan walinakajj tukusjjani. Kunjamtï Bibliajj siskejja, Jesusajj ‘enemigonakapar atipjasaw’ 1914 maran mistuwayi, Supayarus aka Oraqeruw jaqoqaniwayi. Ukampis janïraw atipjäwip phoqachkiti (Apocalipsis 6:2; 12:9, 12). Niyaw Jesusajj Armagedonan Supayar aka Oraqet chhaqtayjjani, Supay toqe saytʼasipki ukanakas tukjatäpjjaniwa (Apocalipsis 20:1-3). Jesusajj janiw kimsa jinetenakar aleqak saytʼaykaniti, jan ukasti kuna jan walinaktï uka jinetenakajj utjayawayki ukanakwa askicharakini. ¿Kunjamsa uk lurani?
Guerranak lantejja, sumankañaw utjani. Diosajj “aka oraq tukuskamaw nuwasiñ tʼakurayi; arconak jiskʼa jiskʼa pʼakinoqe, lansanak[sa] tʼunari” (Salmo 46:9). Suma chuyman jaqenakasa, “sumankañampiw kusisipjjarakini” (Salmo 37:11).
Manqʼat pistʼañat sipansa, taqenitakiw manqʼajj utjani. ‘Trigojj yapunakan jilarkiriw utjani, qollu patanakansti jilantarakiniwa’ (Salmo 72:16).
Jan qollkay usunaka ukat jiwañ lantejja, taqeniw kʼumara wiñayatak jakasipjjani. “Diosajj taqe jachanakapwa nayranakapat picharani, janiw jiwañajj jukʼamp utj-jjaniti, janirakiw llakisiñasa, jachañasa ni usuyasiñasa jukʼamp utj-jjaniti” (Apocalipsis 21:4).
Diosan Reinopan jakasiñajj kunjamänisa ukwa Jesusajj oraqenkkasajj qhan uñachtʼayawayi. Jupajj sumankañ utjañapatakiw chʼamachasïna, walja jaqenakaruw manqʼa churäna, usutanakarus qollänwa, jiwatanakarus jaktayarakïnwa (Mateo 12:15; 14:19-21; 26:52; Juan 11:43, 44).
Jehová Diosan Testigonakapajja, kunjamsa aka jan wali pachan tukusiñap wakichtʼat suysna ukwa Bibliamp yatichapjjeristam. ¿Jukʼamp yateqañ munasmati?
^ tʼaqa 7 Diosan sutipajj Jehová satawa sasaw Bibliajj qhanañchi.
Jukʼamp yatiñataki
DIOSAN APAYANIT SUMA YATIYÄWINAKA
¿Kuna suma yatiyäwinakas jiwasatak utji?
¿Kuna suma yatiyäwinakas jiwasatak utji? ¿Kunatsa uka yatiyäwinakajj wali wakiskirejja? ¿Kun lurañasasa? Taqe ukanak yatjjatam.


c: text/html

text:
¿Kunsa jumajj Bibliat amuyta?
¿Bibliajj . . .
jaqen qellqatäpachati?
yatichki uka sarnaqäwinakajj janit cheqäkpacha?
Diosan Arupäpachati?
¿KUNSA BIBLIAJJ YATICHI?
“Taqe Qellqatasti Diosan amuytʼayatawa.” (2 Timoteo 3:16, Qullan Arunaka.)
¿KUNJAMSA UK YATIÑAJJ YANAPTʼÄTAM?
Jisktʼanakamajj suma qhanañchatäniwa (Proverbios 2:1-5).
Sapür sarnaqäwimanwa yanaptʼätam (Salmo 119:105).
Jutïr urunak suma chuymamp suytʼañamatakiw yanaptʼätam (Romanos 15:4).
¿KUNTÏ BIBLIAJJ YATICHKI UKAJJ CHEQAW SISSNATI?
Jïsa, uk kimsa toqet uñjañäni:
Janiw may may parlir librökiti. Bibliajj 1.600 maranakanwa qellqasiwayi ukat 40 chachanakaw Biblia qellqawayapjjaraki. Niya taqeniw jupanakatjja jan uñtʼasipkänti. Ukampis Bibliajj janiw may may parlkiti, qalltat tukuykamajj mä toqetakwa parli.
Biblia qellqerinakajj jan kun imtʼasaw qellqapjjäna. Yaqha libronak qellqerinakajja, janiw markapan pantjasitanakap qellqapkiti. Ukampis Biblia qellqerinakajja, juchanakapsa ukat markapan pantjasitanakapsa qellqapjjänwa (2 Crónicas 36:15, 16; Salmo 51:1-4).
Profecianakapajj phoqhasipuniwa. Jutaniw sat Mesiasajja, Belén jiskʼa markanwa nasini, sasaw 700 maranak nayrajj Diosan Arupajj qhanañchjjäna. Uka markajj Judá oraqenkir markanakatjja wali jiskʼakïnwa (Miqueas 5:2). ¿Kawkinsa Jesusajj naspachäna? ¡Belén sat jiskʼa markanwa nasïna! (Mateo 2:1-6.)
Yaqha profecianakajj ukhamarakiw sum phoqhasiwayi. Cheqansa, Diosan Arupajj phoqhasipuniwa (2 Pedro 1:21).
LUPʼIÑATAKI
¿Kunjamsa Bibliajj yanaptʼiristam?
Aka jiskʼa tʼaqanakaw uk sum qhanañchi: ISAÍAS 48:17, 18 ukat 2 TIMOTEO 3:16, 17.
Jukʼamp yatiñataki
DIOSAN APAYANIT SUMA YATIYÄWINAKA
¿Biblian suma yatiyäwinakapajj Diosatpunt jutpacha?
Bibliajj taqe kuns cheq parli sasajj ¿kunatsa sissna?

robotstxt: allowed

filter: keep


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Criston jaktäwipa (1-11)
-
Jiwatat jaktaña utjatapatwa Diosar confiytanjja (12-19)
-
Criston jiwatat jaktatapajj mä garantiawa (20-34)
-
Jañchi cuerpo, espíritu cuerpo (35-49)
-
Jan jiwir cuerpo, jan tukusir cuerpo (50-57)
-
“Tatitur serviñansa walpun trabajipjjam” (58)
15 Jilatanaka, kuna suma yatiyäwinaktï nayajj yatiyapksma ukanakatwa jichhajj amtayanipjjsma, ukanaksti jumanakajj katoqasipjjtawa, ukarjamarakiw saytʼatäsipktajja.
2 Nayajj yatiyapksma uka suma yatiyäwinaktï sum katjjasipjjätajja, salvasipjjätawa. Janitï sum katjjasipkätajja, inamay creyentekïpjjätawa.
3 Kunatï wali wakiskirïki uk katoqasaw jumanakar yatichapjjaraksma, ukasti akawa: Cristojja Qellqatanakarjamaw juchanakas layku jiwäna,
4 ukatjja imantatäjjarakïnwa. Jïsa, jupajj Qellqatanakarjamaw kimsïr urun jaktayatäjjäna,
5 ukatjja Pedroruw uñstäna, ukjjarojj tunka payani apostolonakaruw uñstarakïna.
6 Uka qhepatjja phesqa patakatsa jukʼampi jilatanakaruw uñstäna, jupanakat jilapartejj jiwasanakamp chikäsipkiwa, yaqhepasti jiwañanwa iktʼjjapjjaraki.
7 Ukjjarojj Santiagoruw uñstäna, ukatjja taqe apostolonakaruw uñstarakïna.
8 Taqe jupanakat qheparusti, nayarojj uñstarakitänwa, janïr horasäkipan nasit wawäkiristsa ukhama.
9 Nayajj apostolonak taypitjja jukʼamp jiskʼätwa, janirakiw apóstol satäñatakis walïkti, Diosan congregacionapar jan waltʼayañatak arknaqataj layku.
10 Nayajj Diosan wali khuyapayasiñapatwa ukham serviskta. Diosan nayat wal khuyaptʼayasitapajj janiw inamayäkiti, jan ukasti mayni apostolonakat sipansa jukʼampiw nayajj trabajiwayta, ukampis janiw nayan pachpa chʼamajampejja, jan ukasti Diosan jachʼa khuyapayasiñapajj nayamp chikäskatap laykuw ukham trabajiwayta.
11 Nayasa jan ukajj mayni apostolonakasa ukhamwa yatiyapjjta, ukhamwa jumanakas creyipjjaraktajja.
12 Cristojj jiwatanak taypit jaktayatänwa sasin yatiystan ukhajja, ¿kunjamarak jumanakat yaqhepanakajj janiw jiwatat jaktañajj utjkiti sasin sapjjtasti?
13 Jiwatat jaktañatejj cheqpachapuni jan utjkchejja, janirakipï Cristos jaktayatäkäntejja.
14 Cristotejj jan jaktayatäkchejja, cheqpachansa yatiyatasajj inamayakiwa, jumanakan Diosar confiyapjjatamas inamayakirakiwa.
15 Janitejj jiwatanakajj cheqpachapuni jaktayatäpkchini ukhajja, janirakipï Diosajj Cristor jaktaykäntejja, ukhamajj jiwasatï Diosaw Cristor jaktayäna sissnajja, Dios contras kʼarinak parlksna ukamp sasispawa.
16 Jiwatanakatejj jan jaktayatäpkchinejja, janirakipï Cristojj jaktayatäkäntejja.
17 Cristotejj jan jaktayatäkchïnjja, jumanakan Diosar confiyapjjatamajj inamayakiwa, juchararäsipkaktawa.
18 Khitinakatï Criston discipulonakapjam jiwañan iktʼjjapjje ukanakajja, jan mayampitakiw chhaqtawayjjapjje.
19 Jiwasatejj aka vidanaki Cristor suyaskstanjja, yaqha jaqenakat sipansa jukʼampi sintkañätanwa.
20 Ukampis Cristojj jiwatanak taypit jaktayatäjjewa, jupajj khitinakatï jiwañan iktʼjjapjje ukanakat nayrïr achuwa.
21 Niyakejjay jiwañajj mä jaqe taypi utjchejja, jiwatat jaktañajj mä jaqe taypirakiw utji.
22 Kunjamtï taqenis Adán kawsajj jiwarasipkejja, ukhamarakiw taqenis Cristo taypi jaktayatäpjjani.
23 Sapa mayniw horasapar jaktani: Cristow nayrïr achojja, ukjjarusti khitinakatï Cristonkapki ukanakaw jaktanipjjani, jupajj kuttʼankani uka tiempona.
24 Ukjjarusti tukuyanjja, jupajj Dios Awkiparuw Reino katuyjjani. Kunapachatï jupajj taqe gobiernonakaru, taqe munañaninakaru, chʼamaninakaru qʼal tukj-jjani ukapachaw ukajj pasani.
25 Cristojj reyjam apnaqañapawa, Diosajj taqe enemigonakaparu kayunakapampi takjjataykani ukapachkama.
26 Jiwañasa, mä arunjja qhepïri enemigosa janiw utj-jjaniti.
27 Diosajj “taqe kunwa Criston kayunakapar katuyäna”. ‘Taqe kunwa katuyäna’ sasinjja, janiw sañ munkiti, taqe kun katuykäna uka Diosamppachasa jupar katuyaskaspa ukhamjja.
28 Diosajj taqe kunsa Yoqapar katuyjjani ukhajja, Yoqajja taqe kun katuykäna uka Awkiparuw katuyasjjarakini, ukhamat Diosajj taqeniru apnaqjjañapataki.
29 Maysa toqetjja, jiwañ amtampi bautisasirinakajj ¿kamachapjjanisa? Jiwatanakatejj jan jaktanipkchini ukhajja, ¿kunataraki jupanakajj jiwañ amtampi bautisasipjjesti?
30 ¿Kunataraki jiwasajj taqe horasansa jakañ aptʼasirjam jaktansti?
31 Jilatanaka, nayajj sapüruw jiwañar saykatta, ukajj cheqäskapuniwa, kunjamtï nayajj Cristo Jesús Tatitusankapjjatam layku jachʼañchasktjja ukhama.
32 Nayatejj mayni jaqenakjama, salvaje animalanakampi Éfeso markan nuwasstjja, ¿kuna walirak nayatakisti? Jiwatanakatejj jan jaktanipkchini ukhajja, mayni jaqenakjamarakiy sapjjañäni: “Manqtʼasiñäni, umtʼasiñäni, qharürojj jiwjjchiñänejjaya” sasa.
33 Jan engañayasipjjamti. Jumanakatejj jan wali jaqenakampi chikachasipjjätajja, kuna suma luräwinaktï lurasipkta ukjja armasjjapjjätawa.
34 Kunatï cheqäki uk wali amuyumpi lurapjjam, jan juchanak lurapjjamti, yaqhepanakajj janiw Diosar uñtʼapkiti. Jumanakan phenqʼasipjjañamatakiw nayajj ukanak parlaskta.
35 Maynejj akham saspawa: “¿Kunjamsa jiwatanakajj jaktanipjjani? ¿Kuna kasta cuerponis jiwatanakajj sartanipjjani?” sasa.
36 ¡Jan amuytʼasir jaqe! Kuntï jumajj phawkta ukajj janiw jaktkaspati, janitejj nayraqat jiwkaspa ukhajja.
37 Jumajj phawkta ukhajja, janiw mä jiltat ali uchktati, jan ukasti jathakwa phawtajja, trigöpasa jan ukajj yaqha jathäpasa.
38 Diosajj munañaparjamaw uka jatha jiltayi, sapa jathasti jiltasajj janiw pachpa jathäjjeti.
39 Janiw taqe cuerponakajj mä kikpäkiti, jaqen cuerpopajj yaqhawa, vacanakan cuerpopas yaqhawa, jamachʼinakan cuerpopas yaqhawa, chawllan cuerpopas yaqharakiwa.
40 Ukhamarakiw utji, alajjpachankiri cuerponakasa aka oraqenkir cuerponakasa. Ukampis alajjpachankir cuerponakan suma uñnaqapajj yaqhawa, aka oraqenkir cuerponakan suma uñnaqapas yaqharakiwa.
41 Intin qhanatapajj yaqhawa, phajjsin qhanatapas yaqharakiwa, warawaranakan kʼajatapas yaqharakiwa. Cheqpachansa sapa warawaran kʼajatapaw mayjajja.
42 Jiwatat jaktañampejj ukhamarakiwa. Tukusir cuerpow imantasi, jan tukusir cuerpow sartaniraki.
43 Jan jachʼañchat cuerpow imantasi, jachʼañchat cuerpow sartaniraki. Jan chʼamani cuerpow imantasi, chʼamani cuerpow sartaniraki.
44 Jañchi cuerpow imantasi, espíritu cuerpow sartaraki. Jañchi cuerpotejj utjchejja, espíritu cuerpojj utjarakiwa.
45 Qellqatanjja sarakiwa: “Nayrïr Adán chachajj jakkir jaqeruw tuküna” sasa. Qhepïri Adanajj jakañ churir espirituruw tukurakïna.
46 Ukampis espiritojj janiw nayrïrïkiti, jan ukasti jañchiw nayrïrejja, espiritojj ukjjarüskiwa.
47 Nayrïr jaqejj oraqetawa, laqʼat luratarakiwa, payïri jaqejj alajjpachatawa.
48 Kunjamäkitejj laqʼat luratäki ukajja, ukhamäpjjarakiw laqʼat luratanakajja. Kunjamäkitejj alajjpachankirejja, ukhamäpjjarakiw alajjpachankirinakajja.
49 Kunjamatï jiwasajj laqʼat luratäki ukar uñtasitäktanjja, ukhamarakiw jiwasajj alajjpachankirïki ukar uñtasitäñäni.
50 Ukampis nayajj ak sañ munapjjsma, jilatanaka, jañchimpi wilampejj janiw Diosan Reinop katoqkaspati, janirakiw tukusir cuerpojj jan tukusir cuerpo katoqkaspati.
51 Diosan imantat amtapatwa nayajj yatiyañ munapjjsma: janiw taqenejj jiwañan iktʼkañäniti, taqeniw cambiatäñäni,
52 qhep qhepa trompetajj tuktʼaskani uka tiemponwa, mayaki, mä chʼipjjtanaki taqenis cambiatäñäni. Kunapachatï trompetajj tuktʼaskani ukhajja, jiwatanakajj jan tukusir cuerponiw sartapjjani, jiwasas cambiatarakïñäniwa.
53 Tukusir cuerpojj jan tukusir cuerpor cambiatäñapawa, jiwir cuerpojj jan jiwir cuerpor cambiatäñaparakiwa.
54 Kunapachatï tukusir cuerpojj jan tukusir cuerpor cambiasjjani, jiwir cuerpos jan jiwir cuerpor cambiasjjani ukhajja, aka qellqat arunakaw phoqasini: “Jiwañajja wiñayatak manqʼantatawa”.
55 “Jiwaña, ¿kawkinkaraki atipjañamasti? Jiwaña, ¿kawkinkaraki venenomasti?”.
56 Jiwaña utjayir venenojj juchawa, juchan chʼamapasti Leyiwa.
57 ¡Diosajj yuspäratäpan, jupaw Jesucristo Tatitus taypejj atipjañ churistu!
58 Ukhamajj munat jilatanaka, suma thurtʼatäpjjam, suma saytʼatäpjjarakim, Tatitur serviñansa walpun trabajipjjam. Jumanakajj yatipjjtawa, Tatitur servipjjatamajj janiw inamayäkiti.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
1 Corintios 15
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Jesusajj mä reyjamaw manti (1-11)
-
Jesusajj templo qʼomachi (12-17)
-
Maldisit higos árbol (18-22)
-
Jesusaruw qallasipjje (23-27)
-
Pä yoqanakat parlir uñachtʼäwi (28-32)
-
Jaqe jiwayir yapuchirinakat parlir uñachtʼäwi (33-46)
21 Jerusalén markar jakʼachasisinjja, Olivos Qollun utjki uka Betfagué sat cheqaruw puripjjäna. Jesusasti pä discipulonakaruw khitäna,
2 akham sasa: “Khayan uñstaski uka jiskʼa markar sarapjjam. Puripjjäta ukhajja, mä asnow chintʼat ukankaskani, asnoqallupamp chika. Jararasin paypach nayatak jiktanipjjam.
3 Maynitï kuns sapjjätam ukhajja, ‘Tatitutakiw jikhasipkta’ sasaw sapjjäta, ukaratpachaw jupajj jikhayanipjjätam” sasa.
4 Cheqpachansa kuntï profetajj siskäna ukanakan phoqasiñapatakiw ukajj pasaskäna, jupasti sänwa:
5 “Sionankir imill wawar akham sapjjam: ‘Reyimaw juman ukar jutaski, jupajj llampʼu chuymaniwa, mä asnor qonjjatataw jutaski. Jïsa, khumuñ uywan asnoqallupar qonjjatataw jutaski’ sasa”.
6 Ukhamasti discipulonakajj sarasaw kunjamtï Jesusajj siskäna ukarjam lurapjjäna.
7 Asnompir qallupampir jiktanisajja, patjja isinakapampiw uka uywanakjjar jaqjjatapjjäna, uka patjjaruw Jesusajj qontʼasirakïna.
8 Jaqenakatsti waljaniw patjja isinakap thakir jantʼaktʼapjjäna, yaqhepajj arbolanakan ramanakap apaqasarakiw jantʼaktʼapjjäna.
9 Jupan nayrap sarir jaqenakasa qhepap saririnakasa akham sasaw arnaqasipjjäna: “¡Ruwtʼasipjjsmawa, Davidan Yoqapar salvam! ¡Jehová Diosan sutipjjar jutki ukajj bendisitäpan! ¡Alajjpachankir Dios, ruwtʼasipjjsmawa, jupar salvam!” sasa.
10 Kunapachatï Jerusalenar mantkäna ukhajja, markpachaw wal chʼajjwtapjjäna, sapjjarakïnwa: “¿Khitirak jupasti?” sasa.
11 Jupamp chikäpkäna uka jaqenakajj sasipkakïnwa: “¡Jupajj profetawa, Jesús satawa, Galileankir Nazaret markatawa!” sasa.
12 Templor mantasasti, uka manqhan aljiri alasiri jaqenakaruw Jesusajj anqar alisnuküna. Qollqe turkirinakan mesanakapsa paloma aljirinakan banconakapsa qʼal jaqorpayäna.
13 Ukatsti akham sasaw jupanakar säna: “Qellqatawa: ‘Utajajj oración lurañataki uta satäniwa’ sasa. Ukampis jumanakajj lunthatanakan utaparuw tukuyapjjtajja” sasa.
14 Templonkaskäna ukhajja, juykhunakampi cojonakampiw jupar jakʼachasipjjäna, jupanakarojj qollarakïnwa.
15 Wawanakas akham sasaw templon jachʼat arnaqasipjjäna: “¡Ruwtʼasipjjsmawa, Davidan Yoqapar salvam!” sasa, ukanak uñjasasa Jesusan musparkañ luratanakap uñjasasa walpun jilïr sacerdotenakas escribanakas colerasipjjäna.
16 Sapjjarakïnwa: “¿Kuntï sapki ukanak istʼtati?” sasa. Uk satasti Jesusajj sarakïnwa: “Jïsa, istʼtwa. ‘Jiskʼa wawanakana ukhamarak ñuñuskir wawanakan lakapatwa jachʼañchir arunak mistuytajja’ siski uka arunak ¿janit mä kutis liytʼapkta?” sasa.
17 Jupanakar jaytjasasti, uka markat mistusaw Betania markar sarjjäna, ukanwa uka arumajj quedasïna.
18 Jerusalén markar wali alwat kuttʼaskäna ukhajja, manqʼat awtjayasïna.
19 Thaki jakʼan mä higos arbolar uñjasasti, uka arbolaruw jakʼachasïna. Ukansti janiw kunsa jikjjatkänti, laphinakakiw utjäna, ukatwa jupajj akham säna: “Jichhat uksarojj janipuniw mayampis achoqjjätati” sasa. Ukaratpachaw uka higos arbolajj wañsjjäna.
20 Uk uñjasasti discipulonakajj wal musparapjjäna, sapjjarakïnwa: “¿Kunjamarak uka higos arbolasti ukaratpach wañsjjesti?” sasa.
21 Jesusasti jupanakar sarakïnwa: “Qhanakwa sapjjsma, jumanakatejj Diosar confiyapjjasma janirak pächasipkasma ukhajja, janiw kuntï nayajj higos arbolampi lurkta ukaki lurapkasmati, jan ukasti aka qollurojj ‘sartam, lamar qotar jaqoranttam’ sapjjasma ukhajja, lurasispawa.
22 Jumanakatejj Diosar confiyasin taqe kuns oracionan mayisipjjäta ukhajja, katoqapjjätawa” sasa.
23 Templor mantasin yatichaskäna ukhajja, jilïr sacerdotenakampi markankir jilïr irpirinakampiw jupar jakʼachasipjjäna, akham sasa: “¿Khitin munañapampis jumajj taqe ukanak lurta? ¿Khitis jumarojj ukanak luram sistam?” sasa.
24 Uk satasti Jesusajj akham sasaw jupanakar säna: “Nayajj may jisktʼapjjarakïma. Jumanakatejj uka jisktʼar qhanañchapjjetäta ukhajja, nayajj khitin munañapampis ukanak lurta uksti sapjjarakïmawa.
25 ¿Khitis Juanarojj bautisañapataki khitanïnjja, alajjpachankir Diosati jan ukajj jaqenakacha?” sasa. Uk satasti akham sasaw jupanakkam amuykipapjjäna: “‘Diosaw khitani’ sañäni ukhajja, ‘kunatsa jupar jan creyipkta’ sasaw sistani.
26 Ukampis ‘jaqenakaw khitani’ sañäni ukhajja, jaqenakar ajjsarañjamawa, jupanakajj mä profetarjamaw Juanar uñjapjje” sasa.
27 Ukatwa Jesusar akham sapjjäna: “Janiw yatipkti” sasa. Jupasti sarakïnwa: “Ukhamajj janirakiw nayajj kuna munañampis ukanak lurta uk sapkämati.
28 ”¿Jumanakajj kamsapjjasmasa? Pä yoqani mä jaqew utjäna. Jilïr yoqapan ukar sarasajj akham sasaw säna: ‘Wawa, jichhürojj uvas yapuruy trabajir saram’ sasa.
29 Jupasti ‘janiw sarkiristti’ sasaw säna, ukampis qhepat wal amtasïna, ukatwa saräna.
30 Sullka yoqapar jakʼachasisajja, uka pachpwa sarakïna. Jupajj ‘saräwa’ sasaw awkipar säna, ukampis janiw sarkänti.
31 Ukhamajj ¿kawkïris awkipan munañap luränjja?” sasa. Jupanakasti sapjjänwa: “Jilïriw luräna” sasa. Jesusasti sarakïnwa: “Qhanakwa sapjjsma, impuesto cobririnakasa prostituta warminakasa jumanakat sipans nayraw Diosan Reinopar mantapjjani.
32 Juanajj cheqap thaknamwa jumanakan ukar jutäna, ukampis jumanakajj janiw jupar creyipktati. Antisas impuesto cobririnaka, prostituta warminakaw jupar creyipjjäna. Jumanakajj uk uñjkasinsa janiw amuytʼasipktati ukhamat jupar creyiñataki.
33 ”Jichhajj yaqha uñachtʼäwi istʼapjjarakim. Oraqeni mä jaqew utjäna. Oraqepar uvas alinak ayruntasaw uyuchrantäna, uvas chʼirwañatakiw mä cheq wakicharakïna, mä torrempi saytʼayäna. Ukatjja yapuchirinakar jaytasaw jaya markar sarjjäna.
34 Achunak apthapiñ tiempojj purinjjäna ukhajja, esclavonakaparuw oraqeni jaqejj yapuchirinakan ukar khitäna, achunakap apthapinipjjañapataki.
35 Ukampis yapuchirinakajj esclavonakaruw katuntapjjäna. Maynirojj wal nuwjapjjäna, maynirusti jiwayapjjänwa, maynirojj qalampirakiw kʼupjapjjäna.
36 Ukatjja mayampiw oraqen jaqejj yaqha esclavonak khitäna, nayrïrinakat sipans jukʼamp waljani. Ukampis yapuchirinakajj uka pachpwa jupanakar lurapjjarakïna.
37 Ukatjja oraqen jaqejj yoqaparuw khitäna, ‘yoqajarojj respetapjjaniwa’ sasa.
38 Yoqapar uñjasasti, akham sasaw yapuchirinakajj parlakipapjjäna: ‘Jupajj herencia katoqeriwa. ¡Jutapjjam, jiwayañäni, ukat herenciap katuntasiñäni!’ sasa.
39 Jupar katuntasasti uvas yaput wayunukusaw jiwayapjjäna.
40 Ukhamasti uvas yapunejj jutkani ukhajja, ¿uka yapuchirinakarojj kamachanisa?”.
41 Jupanakasti sapjjarakïnwa: “Jan wali jaqëpjjatap laykojja, qʼalwa jupanakar jiwarayani. Uvas yapupjja yaqha yapuchirinakaruw katuyjjani, uka yapuchirinakasti tiempoparuw achunak jupar churapjjani” sasa.
42 Jesusajj jupanakar akham sänwa: “¿Janit mä kutis liytʼapkta? Qellqatanakanjja akham siwa: ‘Uta luririnakan apanukut qalajja, esquin jachʼa qalaruw tuku. Ukajj Jehová Diosatwa juti, jiwasatakejj wali musparkañarakiwa’ sasa.
43 Ukatpï nayajj jumanakar sapjjsmajja, Diosan Reinopajj jumanakat apaqatäniwa, achunak achoqer mä markar churatäniwa.
44 Khititejj uka qala patjjar liwjjattani ukajja, qʼala tʼunjatäniwa. Khititejj uka qalampi jaljjatat uñjaskani ukajja, qʼala chʼajj-jjatäniwa” sasa.
45 Uka uñachtʼäwinak istʼasasti, jilïr sacerdotenakasa fariseonakas jupanakat parlaskatapwa amuyasipjjäna.
46 Jupar katuntañs munapkchïnjja, jaqenakaruw ajjsarapjjäna, mä profetarjam uñjapjjatap layku.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Mateo 21
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Aka revista liytʼirinakan jisktʼäwinakapa
Jericó markan jukʼa tiempon katuntatätap ¿kunjamats yattanjja?
Josué 6:10-15, 20 qellqatarjamajja, israelitanakajj Jericó mark urun mä kutiw muytapjjäna, sojjta uruw ukham lurapjjäna. Paqallqöri urusti paqallq kutiw muytapjjäna. Ukhaw Jehová Diosajj perqanakap qʼal tinkuyäna. Ukhamatwa israelitanakajj uka markar mantasin katuntapjjäna. ¿Jukʼa tiemponakwa israelitanakajj Jericó mark katuntapjjäna sasin Bibliajj siski ukajj cheqäpachati? ¿Kunjamatsa yatsna?
Nayra tiemponakanjja, mä markatï yaqha markar katuntañ munchïna ukhajja, uka markarojj muyuntapjjerïnwa. Jaya tiemposa, jukʼa tiempos muyuntapjjerïchïnjja, atipiriw jila alan cosasanaksa manqʼanaksa katuntat markat apsupjjerïna. Ukampis allthapit Jericó markanjja, arqueologonakajj walja manqʼanakwa jikjjatawayapjje. Mä revistajj siwa: “Allthapit Jericó markanjja, ñeqʼet lurat cosasanakaw jikjjatasiwayi, ukampis ukat sipansa jukʼampejj grano achuw jikjjatasiwayi. [...] Palestina markanjja, arqueologonakajj janipuniw kunapachas ukham jikjjatawayapkiti. Inas maya jan ukajj pä vasija (yuru) grano achu jikjjataschispa, ukampis ukham walja jikjjatañajj wali muspharkañapuniwa” sasa (Biblical Archaeology Review).
Bibliarjamajja, israelitanakajj janiw Jericó markat kunsa apsupkänti, janiw “kunsa aptasipjjätati” sasin Jehová Diosaw satayna (Jos. 6:17, 18). Jallu pacha tiemponwa israelitanakajj uka marka katuntapjjäna, ukhatakejj mä qawqha tiempokiw yapu apthapiñ tiempot pasaskäna. Ukhamajj walja grano apthapitaw utjpachäna (Jos. 3:15-17; 5:10). Jericó markan walja grano jikjjatasitapajja, israelitanakan mä jukʼa tiemponak katuntapjjatapwa uñachtʼayi. Ukhamasti kunatï Biblian qellqatäki ukajj cheqapunïskiwa.


text:
Agosto 28-septiembre 3
EZEQUIEL 39-41
Canción 107, oración
Qalltañatak mä qhawqha arunaka (3 min. jan ukajj minusa)
BIBLIAN SUMA YATICHÄWINAKAPA
“¿Ezequielajj mä visionan uñjkäna uka templojj kamsañsa muni?” (10 min.)
Eze 40:1-2. Jehová Diosan markapajja yaqha religionanakat sipansa wali altonkiwa (w99-S 1/3 pág. 11 párr. 16).
Eze 40:3, 5. Jehová Diosajj kuntï cheqpach servirinakapat arskäna ukjja phoqaniwa (w07-S 1/8 pág. 10 párr. 2).
Eze 40:10, 14, 16. Diosamp sum uñjatäñatakejja, Bibliarjamaw sarnaqañasa (w07-S 1/8 pág. 11 párr. 5).
-
Suma yatichäwinak Bibliat thaqapjjañäni (8 min.)
Eze 39:7. Jan walinakat Diosar juchañchapki ukanakajja, ¿kunatsa sutip jiskʼachapjje ukat qʼañuchapjje? (w12-S 1/9 pág. 21 párr. 2).
Eze 39:9. ¿Kunas nuwasiñatak armamentonakampejj Armagedón pasatat lurasini? (w89-S 15/8 pág. 14 párr. 20).
Jichha semanan liytʼawayktan uka qellqatanakajja, ¿kunsa Jehová Diosat yatichistu?
Jichha semanan liytʼawayktan uka qellqatanakanjja, ¿kuna suma yatichäwinakas utjaraki?
-
Biblia liyiñataki (4 min. jan ukajj minusa): Eze 40:32-47.
SUM YATICHAÑATAK CHʼAMACHASIÑÄNI
Yatiyir sarañataki (2 min. jan ukajj minusa): fg 1 yatichäwi párr. 1. ¿Suma yatiyäwinak istʼañ munasmati? sat video uñtayasaw qalltäta, ukampis janiw tantachäwin video uñtayätati. Folleto jaytäta.
Wasitat kuttʼañataki (4 min. jan ukajj minusa): fg 1 yatichäwi párr. 2. Mayan kuttʼañatakiw mä jisktʼa jaytäta.
Bibliat yatichañataki (6 min. jan ukajj minusa): fg 1 yatichäwi párrs. 3, 4.
CRISTIANJAM JAKAÑATAKI
“¿Janit precursor auxiliarat sirvkasma?” (15 min.): Tantachasirinakajj arstʼanipjjarakispawa. “Sabinatï precursorächejja, jiwasajj precursorat serviraksnawa” sat video uñtayäta (ukjja ENTREVISTANAKAMPI EXPERIENCIANAKAMPI siski ukanwa jikjjatasma).
Congregacionan Bibliat yatjjatañataki (30 min.): kr 17 yatichäwi párrs. 1-9.
Tantachäwit amtañataki ukat kunanakas jutïr semanajj yatjjatasini ukanak amtayañataki (3 min.)
Canción 92, oración


text:
CRISTIANJAM JAKAÑATAKI UKAT YATIYAÑATAKI Noviembre 2016
Yatiyañatak yanaptʼanaka
Kunjamsa Yatiyañataki revistampi, Kunatï cheqäki uk yatichañäni sat yanaptʼanakamp yatiysna. Kunjamsa yatiyasma uk juma pachpa uka yanaptʼanakarjam wakichtʼasim.
BIBLIAN SUMA YATICHÄWINAKAPA
Mä suma warmejj kunjamasa ukwa Bibliajj qhanañchi
¿Kunjamsa Jehová Diosajj suma warminakar uñji?
CRISTIANJAM JAKAÑATAKI
“Chachapasti markanjja suma uñtʼatawa”
Mä suma warmejja sum sarnaqatapampiw chachar askit mayninakampi uñjayi.
BIBLIAN SUMA YATICHÄWINAKAPA
Trabajosampejj kusisitaw jakasiñasa
Kunjamtï Diosajj trabajor uñjki uk yatiñaw trabajosampi kusisita jakasiñatak yanaptʼistaspa.
CRISTIANJAM JAKAÑATAKI
¿Kunsa Bibliax chiqpachapuni yatichi? lenguaje sencillo librompejj ¿kunjamsa yatichsna?
¿Kunjamsa lenguaje sencillo libro jaqenakar yatichañatak sum apnaqsna?
BIBLIAN SUMA YATICHÄWINAKAPA
Waynäkasin Diosamat amtasim
Eclesiastés 12 qellqatajja kunatsa waynäkasina Diosar servipjjañapa ukwa wayn tawaqonakar qʼochunaka jan ukajj poesianak toqew qhanañchi.
CRISTIANJAM JAKAÑATAKI
Wayn tawaqonaka ‘jachʼa punknam’ mantapjjam
Jumatï waynäsksta jan ukajj tawaqösksta ukhajja ¿janit Diosar jukʼamp sirvkasma? ¿Janit precursorat Diosar sirvkasma?
BIBLIAN SUMA YATICHÄWINAKAPA
Sulamita tawaqotjja, waljanakwa yateqsna
¿Kunsa Jehová Diosar servir soltero wayn tawaqonakajj Sulamita tawaqot yateqasipjjaspa?


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Uvas yapun trabajirinakajj mä igualakwa pago katoqapjje (1-16)
-
Mayampiw Jesusan jiwäwipat janïräkipan qhanañchasi (17-19)
-
Yoqanakajar Reinoman qontʼayarapita sasaw Jesusar mayi (20-28)
-
Pä juykhu jaqenakaw qollatäpjje (29-34)
20 ”Alajjpachankir Reinojj utani mä jaqemp sasiwa, jupasti yapu luririnak thaqeriw wali alwat mistüna, uvas yapupan trabajipjjañapataki.
2 Jornalatjja mä denario pagapjjäma sasin jupanakamp mä amtar purisajja, uvas yapuparuw khitäna.
3 Niya llätunka alwa horasar mayamp mistusajja, jan trabajoni jaqenakaruw qhatun sayaraskir uñjäna,
4 jupanakarojj akham sasaw säna: ‘Jumanakajj uvas yapur sarapjjarakim, qhawqhatejj pagasiñapäki uk churapjjäma’ sasa.
5 Ukatwa jupanakajj sarapjjäna. Utan jaqejj mayampwa niya chika ururu ukhamaraki kimsa jaypʼu horasar mistüna, ukatjja uka pachpwa lurarakïna.
6 Ukatsti mayampwa niya phesqa jaypʼu horasarojj misturakïna, ukan sayaraskir yaqha jaqenakar jikjjatasajja akham sänwa: ‘¿Kunatsa jumanakajj alwat jichhakam inak sayarasipkta?’ sasa.
7 Uk satasti jupanakajj sapjjarakïnwa: ‘Janiw khitis contratapkituti’ sasa. ‘Ukhamajj jumanakas uvas yapur sarapjjarakim’ sasaw jupajj säna.
8 ”Niya arumäjjäna ukhajja, uvas yapunejj akham sasaw mayordomopar säna: ‘Yapu luririnakar jawsanim, pagonakap churjjam, qhep purinki ukat qalltasajj nayraqat purinki ukaruw tukuyäta’ sasa.
9 Phesqa jaypʼu horasar purinir jaqenakajj jutapkäna ukhajja, sapa mayniw mä denario katoqapjjäna.
10 Ukhamasti nayraqat purinir jaqenakajj jutapkäna ukhajja, jilpachwa katoqañäni sasaw sapjjäna, ukampis jupanakajj mä denariokwa pagopat katoqapjjarakïna.
11 Ukatwa utan jaqetakejj arusiñ qalltapjjäna,
12 akham sasa: ‘Qhepak purinir jaqenakajj mä horakiw trabajipjje, nanakajj alwat jaypʼukamaw chʼam tukupjjta, lupins lupjataw trabajipjjta, ukhampachas jumajj nanakarjamaw jupanakar pagaraktajja’ sasa.
13 Ukampis jupajj akham sasaw maynirojj säna: ‘Amigo, janiw nayajj kuna jan wals lurksmati, mä denario pagäma sarakis parltanjja, ¿janit amtaskta?
14 Pagom katoqasisin sarjjam. Nayaw qhep purinki ukarojj jumarjam churañ munta.
15 ¿Kunatï nayan utjkitu ukanakamp kun lurañas janit nayar waktʼkitu? Jan ukajj ¿suma jaqëtaj laykojj envidiasistacha?’ sasa.
16 Ukhamarakiw qhepankirinakajj nayrankapjjani, nayrankirinakasti qhepankapjjarakiniwa”.
17 Jerusalén markar makatañampïsipkäna ukhajja, Jesusajj tunka payani discipulonakaruw jaqenak taypit yaqha cheqar irpäna, thak sarkasajj akham sasaw jupanakar säna:
18 “Jerusalén markaruw makatasktanjja, jaqen Yoqapajj jilïr sacerdotenakampiru escribanakampir katuyataw uñjasini. Jupanakaw jiwayañatak juchañchapjjani.
19 Ukatjja yaqha markankir jaqenakaruw katuyapjjani, jupat sawkasipjjañapataki, jawqʼjapjjañapataki ukhamarak mä lawar chʼakkatas jiwayapjjañapataki. Ukampis kimsïr urunwa jupajj jaktayatäni” sasa.
20 Ukatsti Zebedeon warmipaw Jesusar jakʼachasïna, pä yoqanakapamp chika, jupar ruwtʼasiñatakiw nayraqatapan altʼasïna.
21 Jesusasti sarakïnwa: “¿Kuns munta?” sasa. Uk satasti akham sasaw uka warmejj jupar säna: “Reinoman apnaqjjäta ukhajja, aka pä yoqajaruy jumamp chik qontʼayarapita, maynirojj kupëjjamaru, maynirojj chʼeqäjjamaruraki” sasa.
22 Jesusasti sarakïnwa: “Kuntï mayipkta ukjja, janiw jumanakajj yatipktati. ¿Niya umtʼañampïskta uka copat jumanakajj umtʼapjjasmati?” sasa. “Jïsa, umtʼapjjeristwa” sasaw jupanakajj sapjjäna.
23 Jupasti saskakïnwa: “Cheqansa, jumanakajj uka copajat umtʼapjjätawa. Ukampis khitis nayamp chikajj kupëjjajaru jan ukajj chʼeqäjjajaru qontʼasini uk sañajj janiw nayar waktʼkituti. Jan ukasti Awkijaw khitinakas ukan qontʼasipjjani ukanakarojj ajllini” sasa.
24 Ukanak istʼasasti mayninakajj tunkanpachaw uka pä jila sullkatakejj wal colerasipjjäna.
25 Ukatwa Jesusajj jupanakar jawsasin akham säna: “Jumanakajj yatipjjtawa, marka apnaqerinakajj munañaparuw jaqenakar apnaqapjje, jachʼa jilïrinakas ukhamarakiw jupanakjjarojj wali munañanïpjje.
26 Ukampis jumanak taypinjj janiw ukhamäñapäkiti. Antisas khititejj jumanak taypin jilïrïñ munki ukajja, jumanakar serviñapawa.
27 Khititejj jumanak taypin nayrankañ munki ukajja, jumanakar mä esclavjam serviñaparakiwa.
28 Kunjamtï jaqen Yoqapajj servir jutkejj ukhama, jupajj janiw serviyasir jutkiti. Jupajj jakañap churañatakiw juti, ukhamat waljanir juchat kutsuyañataki”.
29 Jupanakajj Jericó markat mistusipkäna ukhajja, walja jaqenakaw jupar arkapjjäna.
30 Ukatsti pä juykhunakaw thaki jakʼan qontʼatäsipkäna, Jesusan uka cheq saraskatap istʼasajj akham sasaw jachʼat artʼapjjäna: “¡Tata, Davidan Yoqapa, nanakat khuyaptʼayasipjjeta!” sasa.
31 Uk istʼasasti jaqenakajj amuktʼapjjam sasaw toqenoqapjjäna. Ukampis jupanakajj jukʼamp jachʼatwa artʼapjjäna, akham sasa: “¡Tata, Davidan Yoqapa, nanakat khuyaptʼayasipjjetaya!” sasa.
32 Ukatwa Jesusajj ukawjar saytʼasin jupanakar jawsäna, sarakïnwa: “¿Kunsa nayajj jumanakatak lurirista?” sasa.
33 Jupanakasti sapjjarakïnwa: “Tata, uñjañwa munapjjta” sasa.
34 Jesusasti jupanakat wal sinteqtʼasïna, ukatwa nayranakapat llamktʼäna. Jupanakajj ukaratpachaw uñj-jjapjjäna. Ukatsti juparuw arkapjjarakïna.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Mateo 20
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Abdelaziz Ahouzar Inas Inas
Artiste: Abdelaziz Ahouzar - Inas Inas
Genre: Amazigh Riff
Morceaux: 5
Vues: 29 788 Fois
Description: Abdelaziz Ahouzar - Inas Inas, mp3 2017 gratuit, Abdelaziz Ahouzar - Inas Inas, in mediafire gratuitement, Chansons gratuites, telecharger chansons , Telecharger mp3 , nouveau album , download mp3, mp3 gratuit Site officiel, Ecouter la musique mp3 gratuit, Le Dernier album , new zik Abdelaziz Ahouzar - Inas Inas, Abdelaziz Ahouzar - Inas Inas pour mobile, numero, gsm, email, famille, mariage,2017 - 2014 adresse, enfants, soiree, facebook, tahmil Abdelaziz Ahouzar - Inas Inas newzik, Telecharger mp3 Abdelaziz Ahouzar - Inas Inas gratuitement,2017 - 2014 Chansons gratuites, Photo, Video clip gratuite, Download free mp3 Abdelaziz Ahouzar - Inas Inas, Parole, jadid Abdelaziz Ahouzar - Inas Inas, Sur newzik, remix, hitradio, إستماع Abdelaziz Ahouzar - Inas Inas تحميل وتنزيل الأغاني Abdelaziz Ahouzar - Inas Inas يمكنكم أيضا البحث على أي ألبوم أو مغنيAbdelaziz Ahouzar - Inas Inas يمكنكم تنزيل أي أغنيه من اغاني 2017 Abdelaziz Ahouzar - Inas Inas فيديو كليب 2017 Abdelaziz Ahouzar - Inas Inas أستماع أغاني mp3 Abdelaziz Ahouzar - Inas Inas استماع و تحميل أغاني mp3 2018 2016 Abdelaziz Ahouzar - Inas Inas 2018 2016 جديد صور ومعلومات وتحميل Abdelaziz Ahouzar - Inas Inas الموقع مجاني دنيا أم بي ثري Abdelaziz Ahouzar - Inas Inas. jdid Abdelaziz Ahouzar - Inas Inas, Song of Abdelaziz Ahouzar - Inas Inas mp3 2017 - 2018 2016 version mobile Abdelaziz Ahouzar - Inas Inas mp3 2017 - 2018 2016 2017 2018 2016 2013 2012 2018 2016 2011 2010 2009 2008..1999 1998 1997...


text:
¿Bibliajj kamsisa?
¿Llakinakar saykatañatak Bibliajj yanaptʼistaspati?
¿Jumajj kamsasmasa?
Jïsa
Janiwa
Inasa
Bibliajj akham siwa
“Taqe llakinakam [Diosar] katuyapjjam, jupajj kunatï jumanakar pasapktam ukanakat wal llakisi” (1 Pedro 5:7). Llakinakar saykatañatakejj Diosaw yanaptʼistaspa sasaw Bibliajj qhanañchi.
Bibliajj akham saskakiwa
Diosaruw oración mayisiñasa, Jupasti ‘sumankañap churistani’. Ukaw llakinakar saykatañatakejj yanaptʼistani (Filipenses 4:6, 7).
Biblia liytʼañaw wakisiraki, ukaw llakinakar saykatañatakejj yanaptʼarakistani (Mateo 11:28-30).
¿Llakinakasajj tukuspachäniti?
Jaqenakajj akham sapjjewa
Llakinakajj utjakipuniniwa, janiw chhaqtayksnati. Yaqhepasti jiwjjañäni ukhakiw llakinakasajj tukusini sasaw amuyapjjaraki. ¿Jumajj kamsasmasa?
Bibliajj akham siwa
“Janiw jiwañajj jukʼamp utj-jjaniti, janirakiw llakisiñasa, jachañasa ni usuyasiñasa jukʼamp utj-jjaniti”. Diosajj jan walinak chhaqtayjjaniwa (Apocalipsis 21:4).
Bibliajj akham saskakiwa
Diosan Reinopajj apnaqjjani ukhajja, suman jakasjjañäni, jan walinakas janiw utj-jjaniti (Isaías 32:18).
Llakinakasajj armatäjjaniwa (Isaías 65:17).


text:
12 YATICHÄWI
¿Kunjamsa Diosan arunakap yatiyapjje?
“Diosan reinopat aka suma yatiyäwisti aka oraqpachanwa yatiyatäni, ukhamat taqe markanakan yatipjjañapataki, ukatsti akapachan tukusiñapaw jutani” sasaw Jesusajj janïr jiwkasin säna (Mateo 24:14). Ukhamajj ¿kunjamsa suma yatiyäwinakajj Oraqpachan yatiyasiñapäna? Kunjamtï Jesusajj Diosan arunakap yatiykänjja, ukhamwa yatiyasiñapäna (Lucas 8:1).
Utanakaparuw visittʼir sarapjje. Suma yatiyäwinak utat uta yatiyapjjañapatakiw Jesusajj arkirinakapar yatichäna (Mateo 10:11-13; Hechos 5:42; 20:20). Uka nayrïr yatiyirinakatakejja, kawkhantï yatiyapjjañapäkäna uka cheqanakajj suma jalanoqtʼatänwa (Mateo 10:5, 6; 2 Corintios 10:13). Jichha tiemponjj ukhamarakiw Jehová Diosan Qhanañchirinakapajja, kawkhanakansa sapa tamajj yatiyani uk sum jalanoqtʼapjje. Ukhamatwa Jesusan arunakapar phoqhasajj taqe ‘jaqenakar qhanañchir’ sarapjje (Hechos 10:42).
Kawkhantï jaqenakajj jikjjatasipki ukaruw sarapjje. Jesusajj kawkinkkasas yatiyapunïnwa, qota lakanakansa ukat kawkharutï jaqenakajj uma apsur sarapjjerïna uka phuju jakʼanakansa (Marcos 4:1; Juan 4:5-15). Ukhamarakiw Jehová Diosan Qhanañchirinakapajj kawkinkkasas Diosan arunakapat yatiyapjjapuniwa: callenakana, qhathunakana, plazanakana ukat telefonots parlapjjarakiwa. Janiw ukakïkiti, Diosar iyawsapjjatapat yatiyañjamäki ukhajja, uta jakʼankirinakarusa, trabajonsa, escuelansa, jan ukajj familiaranakaparus yatiyapjjarakiwa. Ukhamatwa waranq waranqa jaqenakajj Diosan qhespiyasiñ arunakap istʼapjje (Salmo 96:2).
Diosan Reinopat suma yatiyäwinakata ukat kunjamsa uka Reinojj jaqenakar yanaptʼani uka toqenakatjja, khitirus yatiyañ munasma uk amuytʼasiñamawa. Qhespiyasiñ yatiyäwinak jan jumatakik imasimti, antisas khitirutï yatiyañjamäki ukar yatiyaskakiñamawa.
¿Kuna ‘suma yatiyäwinaksa’ jaqenakar yatiyasiñapa?
¿Jehová Diosan Qhanañchirinakapajj kunjamsa Jesusjam yatiyapjjaraki?
Jukʼamp yatiñataki
DOCUMENTARIES
Jehová Diosan Qhanañchirinakapa: Oraqpachanwa suma yatiyäwinak yatiyasipki
Jehová Diosan Qhanañchirinakaparojja, jaqenakar Oraqpachan Bibliat yatichapjjatapatwa uñtʼasi. Ukampisa, ¿kunjam uttʼayatäpjjesa? ¿Kunjamsa taman sarayapjje, ukat yatiyasiskakiñapatakejj kawkitsa qollq apsupjje?


text:
BIBLIAN SUMA YATICHÄWINAKAPA | PROVERBIOS 7-11
Jan chuymam maysar saranukuyamti
Jehová Diosan Aruparjam sarnaqañajja jan walinakatwa jarkʼaqestu. Ukhamajj jan walinakar jan purtʼasiñatakejja, taqe chuymaw Diosan Arupar munasiñasa, mä arunjja, ukarjamaw sarnaqañasa (Pr 7:3). Mä cristianotï chuymapa jan sum uñjkaspa ukhajja, Supayan yantʼanakaparuw purtʼasispa. Proverbios 7 qellqatanjja, kunjamsa mä waynajj chuymapampi apayasïna uka toqetwa parlaski. ¿Kunanaksa uka waynan pantjasitapat yateqsna?
Nayrasa (uñjaña)
7:10
Amparasa (llamktʼaña)
7:13
Lakasa (parlaña)
7:14
Nasasa (muktʼaña)
7:17
Jiñchusa (istʼaña)
7:21
Supayajja uka phesqa toqenakatwa Jehová Diosat jitheqtayañ munistu.
Yatiñampi amuytʼasirïñampejja, juchar purtʼasisajj kuna jan walinakansa uñjassna uk amuytʼañatakiw yanaptʼistu, ukhamat jan walinak jan lurañasataki.


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Cristo Jesusan bautisatäpki ukanakatakejj machaq jakañaw utji (1-11)
-
Juchajj jan cuerponakamar mä reyjam jukʼampi apnaqpanti (12-14)
-
Janiw juchan esclavopäjjtanti, Diosan esclavopäjjtanwa (15-23)
6 Ukhamajj ¿kamsañänisa? ¿Juchanak luraskakiñäniti, ukhamat Diosan wali khuyapayasiñapajj jukʼamp utjañapataki?
2 ¡Janipuniw ukhamäkaspati! Niyakejjay juchatakejj jiwatäjjstanjja, ¿kunjamarak juchan jakaskakiñänisti?
3 ¿Janit yatipkta? Taqe khitinakatï Cristo Jesusan bautisatäktan ukanakajja, jiwäwipan bautisatätanwa.
4 Ukhamajj jiwäwipan bautisasisajj jupamp chika imantatäjjtanwa, ukhamat kunjamtï Cristojj alajjpachankir Awkin kʼajkir chʼamapampi jiwatanak taypit jaktayatäkänjja, ukhamarak jiwasanakajj mä machaq jakäwi jakañasataki.
5 Kunjamtï jupajj jiwkäna ukham jiwktan ukhajja, jupampejj mayakïtanwa. Ukhamatarakwa kunjamtï jupajj jaktankäna ukham jaktankañäni ukhajja, jupamp mayakëjjañäni.
6 Jiwasajj yattanwa, nayrajj kunjam jaqëyätansa ukajj jupamp chika lawar chʼakkatatäjjewa, ukhamat jucharar cuerposajj jan chʼamani tukuñapataki, janiraki jukʼampis juchan esclavopäñasataki.
7 Cheqas maynejj jiwjje ukhajja, juchanakapat perdonatäjjewa.
8 Ukhamarus jiwasajj creytanwa, jiwasatejj Cristompi jiwstanjja, jupampirakiw jakañäni.
9 Yatiraktanwa, niyakejjay Cristojj jiwatanak taypit jaktayatäjjchejja, janiw mayampis jiwjjeti, janirakiw jiwañajj mä patronar uñtat jupjjar munañanëjjeti.
10 Kuna kasta jiwañtï jupajj jiwkäna ukajja, juchanak chhaqtayañatakiw mä kutik jiwäna, janirakiw mayampsa jiwkaniti. Ukampis kuna kasta jakañtï jupajj jakki ukajja, Diosan munañap lurañatakiw jaki.
11 Ukhamarakiy jumanakajj juchatakejj jiwatäpkasmas ukham amuyasipjjam, ukampis Cristo Jesusan arkiripjamajj Diosan munañap lurañatakejj jakapkasmas ukham amuyasipjjam.
12 Ukhamasti jan juchajj jiwir cuerponakamar mä reyir uñtatajj jukʼampi apnaqpanti, ukhamat cuerpon munañapar jan istʼapjjañamataki.
13 Janiraki jukʼampejj cuerponakam juchar katuyapjjamti, jan walinak lurañatak armanakar uñtatäkaspas ukhama. Jan ukasti khitinakatï jiwatäpkäna, jichhajj jakasipkaraki jupanakjamay Diosar katuyasipjjam, kunatï cheqapäki ukanak lurañatak armanakar uñtatäkaspas ukhamarakiy cuerponakam Diosar katuyapjjam.
14 Jumanakajj janiw leyimp apnaqatäjjapjjtati, jan ukasti Diosan wali khuyapayasiñapwa katoqapjjtajja, ukhamajj janiw juchajj mä patronar uñtatajj jumanakar apnaqañapäkiti.
15 Ukhamajj ¿kamsañänisa? Janiw leyimpi apnaqatäjjtanti, jan ukasti Diosan jachʼa khuyapayasiñapwa katoqtanjja ¿sasati juch lurañäni? ¡Janipuniw ukhamäkaspati!
16 ¿Janit yatipkta? Jumanakatï istʼasir esclavonakjam maynir katuyasipjjstajja, jupan esclavopäpjjtawa, jupar istʼapjjatam layku. Ukhamajj jumanakatï juchan esclavopäpjjstajja, jiwañaruw apapjjätam. Ukampis jumanakatï Diosan esclavopäpjjsta, jupar istʼapjjaraksta ukhajja, cheqapar sarnaqer jaqëpjjätawa.
17 Ukhamajj Diosar yuspärapjjañäni, jumanakajj mä tiempon juchan esclavopäpjjayätawa, jichhajj kuna kasta yatichäwtï Diosajj churapktam ukaruw taqe chuyma istʼapjjaraktajja.
18 Jïsa, juchat salvatäsajja kunatï cheqapäki ukan esclavoparuw tukupjjtajja.
19 Jañchin aynachtʼirïpjjatam laykojja, jaqenakan uñtʼat arunakampiw nayajj parlaskta. Jumanakajj mä esclavor uñtataw cuerponakamjja ajjtaskañanakaru ukhamarak jan wali lurañanakaru katuyasipjjayätajja, ukhamat kunatï jan walïki ukanak lurañataki. Jichhajj kunatï cheqapäki ukaruy cuerponakam katuyasipjjam, ukhamat kunatï santöki uk lurapjjañamataki.
20 Jumanakajj juchan esclavopäpkayäta ukhajja, kunatï cheqapäki ukajj janiw jumanakjjar munañanïkänti.
21 Ukhamajj ¿kuna achuraki uka tiempon achoqapjjayätasti? Jumanakajj ukanakat jichhajj phenqʼasipjjtawa. Ukanakajj jiwañar apiriwa.
22 Ukhamarus niyakejjay jichhajj juchat salvatäsin Diosan esclavopäjjapjjstajja, achunakwa achoqasipktajja uka achusti santo jakäwinakamawa, cheqas ukaw wiñay jakañar apirejja.
23 Kuntï juchajj pagot churki ukajj jiwañawa, kuntï Diosajj Cristo Jesús Tatitus taypi ukhamak churki ukajja wiñay jakañawa.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Romanos 6
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
3 YATICHÄWI
¿Kunjam jakasiñassa Diosajj muni?
1. ¿Diosajj jaqenakan kunjam jakasiñapsa muni?
JAQENAKAJJ sum jakasipjjaspa ukwa Diosajj muni. Nayrïr chacha warmir lurasajja, Diosajj mä suma jardinaruw uchäna. Jupanakajj wawanakanïpjjaspa, aka oraqsa mä suma paraisor tukuyapjjaspa, animalanakarus sum uñjapjjaspa ukwa Diosajj munäna (Génesis 1:28; 2:8, 9, 15; 6 qhanañchäwi uñjjattʼäta).
2. 1) ¿Kunatsa Diosajj amtap phoqapuniniwa sissna? 2) ¿Kamsis Bibliajj wiñay jakasiñ toqetjja?
2 ¿Mä suma paraison jakassnati? Jehová Diosajj siwa: “Arstwa, ukham lurarakëjja; amtastwa, uka amtatanakajjsti phoqharakïwa” sasa (Isaías 46:9-11; 55:11). Diosajj kuntï amtki uk phoqapuniniwa, janiw khitis jarkʼkaspati. Jupajj mä amtampiw aka oraq luri, janiw ina “chʼusäñapataki” lurkiti (Isaías 45:18). Jaqenakajj oraqpachan jakasipjjaspa ukwa Diosajj muni. Paraíso oraqen ¿kunjam chuymani jaqenakan jakasipjjañapsa Diosajj muni? ¿Qhawqha tiempo jakapjjañapsa muni? Bibliajj siwa: “Aski [jan ukajj istʼasiri] jaqenakajj oraq katoqapjjani, wiñayatakiw ukan jakapjjarakini” sasa (Salmo 37:29; Apocalipsis 21:3, 4).
3. ¿Kunsa usuntañanaka jiwañanaka utjipan jisktʼastanjja?
3 Jichhürunakanjja taqeniw usunttansa, jiwtansa. Nuwasiñanakasa, maynit maynikam jiwayasiñanakasa walja cheqanwa utjaraki. Diosajj janiw ukham jakasiñas munkänti. Ukhamajj ¿kunatsa jan walinakajj utji? Bibliakiw uka toqet sum qhanañchistaspa.
DIOSAN ENEMIGOPA
4, 5. 1) ¿Khitis mä asiru taypejj Edén jardinan Evar parljjayäna? 2) ¿Kunjamatsa mä honrado jaqejj lunthatar tukuspa?
4 Diosan mä enemigopaw utji sasaw Bibliajj qhanañchi, jupajj ‘Diablo Supaya’ satawa. Edén jardinanjja Supayajj mä asiru taypiw Evar parläna (Apocalipsis 12:9; Génesis 3:1). Asirus parlkaspa ukhamwa Supayajj Evar engañjäna (7 qhanañchäwi uñjjattʼäta).
5 ¿Diosat Supayar lurpachäna? Janiwa. Diosajj aka oraqe lurkäna ukhajja, walja angelanakaw alajjpachankasipkäna. Uka angelanakat mayniw chuymapamp apayasisajj mayjtʼäna, qhepatsti Diabloruw tukjjarakïna (Job 38:4, 7). ¿Kunjamatsa ukajj pasäna? Uk sum amuytʼañatakejja, kunjamsa mä honrado jaqejj lunthatar tukuspa uka toqet parltʼañäni. Uka jaqejj janiw lunthata naskiti, jan ukasti kunatï jan jupankki ukanakwa muni. Uka toqet wal lupʼisajj jukʼampiw munjjaraki. Qhepatsti lunthatasiñjamäki ukhajja lunthatasiñaruw purjje, ukhamatwa mä lunthatar tukjje (Santiago 1:13-15 liytʼañataki; 8 qhanañchäwi uñjjattʼäta).
6. ¿Kunjamatsa mä angelajj Diosan enemigopar tuküna?
6 Dios contra saytʼkäna uka angelampejj ukaw pasäna. Diosajj Adanampir Evampir lurkäna ukhajja, jupanakar sänwa: “Wali mirantapjjam, aka oraqerusti phoqhantapjjarakim” sasa (Génesis 1:27, 28). Uk istʼasajj inas uka angelajj akham amuychïna: “Jehová Diosar adorañat jan ukajj yupaychañat sipansa uka jaqenakajj nayaruw adorapjjetaspa” sasa. Uka toqet wal lupʼisajja, jukʼampiw kunatï Jehová Diosankki uk munjjäna. Uka angelajj jaqenakampiw adorayasiñ munjjäna, ukatwa kʼarinak parlasajj Evar engañjäna (Génesis 3:1-5 liytʼañataki). Ukhamatwa uka angelajj Supayar tukjjäna, Diosan enemigopäjjarakïna.
7. 1) ¿Kunatsa Adanampi Evampejj jiwapjjäna? 2) ¿Kunatsa chuymankipstasin jiwtanjja?
7 Adanampi Evampejj janiw Diosar istʼapkänti, kawkïr achtï jan manqʼapjjañapäkäna ukwa manqʼantapjjäna (Génesis 2:17; 3:6). Ukham lurasaw Dios contra juchachasipjjäna, tiempompejja kunjamtï Jehová Diosajj siskäna ukhamapuniw jiwjjapjjäna (Génesis 3:17-19). Adanampin Evampin wawanakapajja, jupanakjam juchanïpjjatap laykojj ukhamarakiw jiwapjjäna (Romanos 5:12 liytʼañataki). ¿Kunatsa Adanampi Evampin wawanakapajj juchararäpjje? Uk amuytʼañatakejj adoberampi lurat adobenakat parltʼañäni. Adoberatï wejjrjatäspa ukhajja, adobenakajj wejjrukamakiw mistuspa. Adanajja, Diosar jan istʼasajj jucharar jaqëjjänwa, wejjrjat adoberäkaspas ukhamäjjänwa, ukatwa wawanakapjamajj taqeni juchanïtanjja, juchanïtas laykurakiw chuymankipstasin jiwtanjja (Romanos 3:23; 9 qhanañchäwi uñjjattʼäta).
8, 9. 1) ¿Adanampin Evampin kun amuyapjjañapsa Supayajj munäna? 2) ¿Kunatsa Jehová Diosajj jupa contra saytʼasirinakar jan jiwaraykäna?
8 Supayajj Adanampi Evampiruw juchar puriyäna, ukhamatwa kimspachanejj Jehová Dios contra saytʼapjjäna. Diosajj kʼarïkaspasa, janis suma apnaqerïkaspa, janis jaqenakan sum jakasipjjañap munkaspa ukhama Adanampi Evampejj amuyapjjaspa ukwa Supayajj munäna. Kunsa lurapjjañapa uk janis Diosajj jaqenakar sañapäkaspa, kunatï walïki jan walïkaraki uk jupanakakis amtapjjañapäkaspa ukham amuyapjjañapwa munarakïna. Jehová Diosajj jupa contra saytʼirinakarojj ¿kunsa luraspäna? Jiwarayaspänwa, ukhamatwa jupa contra saytʼirinakajj jan utj-jjaspänti. Diosatï jupanakar jiwarayaspäna ukhajja, ¿Supayan kʼarïtapajj yatisispänti? Janiwa.
9 Jehová Diosajj janiw jupa contra saytʼasirinakar jiwaraykänti. Antisas jaqenakan mä qhawqha tiempo apnaqasipjjañapatakiw jaytäna. Ukhamatwa Supayan kʼarïtapajj yatisispäna, ukhamatarakwa Jehová Diosajj jaqenakan sum jakasiñ munatapajj yatisispäna. Uka toqetjja 11 yatichäwinwa jukʼamp yatjjataskañäni. Adanampina Evampin Supayar istʼasina Dios contra saytʼasipjjatapajj ¿walikïskänti? ¿Jumajj kamsasmasa? Diosajj taqe kunwa jupanakar churäna: suma jakaña, mä suma paraison jakasiña, mä suma trabajo. Ukampis Supayajj janiw jupanakar kuns churkänti. Jumatï ukankasmäna ukhajja, ¿khitirus istʼasamäna?
10. ¿Kunsa sapa maynejj ajlliñasa?
10 Jichhürunakanjja niya ukhamanwa uñjasiraktanjja. Sapa mayniw Jehová Diosaruti, jan ukajj Supayarucha istʼañäni uk ajlliñasa. Jiwasatï Jehová Diosar apnaqerisarjam istʼañäni ukhajja, Supayan kʼarïtapwa uñachtʼayañäni. Supayarutï apnaqerisarjam istʼañäni ukhajj jiwañaruw purtʼasiñäni (Salmo 73:28; Proverbios 27:11 liytʼañataki). Akapachanjja jukʼanikiw Diosarojj apnaqeriparjam istʼapjje. Cheqas Diosajj janiw akapach apnaqkiti, ukhamajj ¿khitis apnaqpacha?
¿KHITIS AKAPACH APNAQASKI?
11, 12. 1) Supayajj Jesusar markanak churañ munkäna ukatjja, ¿kunsa amuysna? 2) Supayan akapach apnaqerïtapjja, ¿kawkïr textonakas qhanañchi?
11 Khitis akapach apnaqe ukjja Jesusajj sum yatïna. Mä kutejja Supayajj “akapachankir taqe markanaka, ukhamaraki kunja qamirïpkitejj taqe ukanakwa” Jesusar uñachtʼayäna, akham sasa: “Jumatï killptʼasisin mä kutik adoritäta ukhajja, taqe akanakwa churäma” sasa (Mateo 4:8, 9; Lucas 4:5, 6). Akapachankir taqe markanakatï jan Supayankkaspäna ukhajja, ¿Jesusar uka markanak churañ munaspänti? Janiwa. Ukhamajj taqe akapachankir gobiernonakajj Supayankiwa.
12 Inas akham sischisma: “¿Kunjamarak Supayajj akapach apnaqaspasti? ¿Janiti taqe kunas Taqe Chʼamani Jehová Diosan luratäki?” sasa (Apocalipsis 4:11). Taqe kunas Diosan luratawa. Ukampis Supayaw “akapachan apnaqeripajj” sasaw Jesusajj säna (Juan 12:31; 14:30; 16:11). Apóstol Pablojja, “akapachan diosapajj” Supayawa sasaw sarakïna (2 Corintios 4:3, 4). Apóstol Juanajj akham sarakïnwa: “Akapachajj Supayan amparapankiwa” sasa (1 Juan 5:19).
¿AKAPACHAJJ KUNJAM TUKJATÄNISA?
13. ¿Kunatsa akapachan tukusiñapajj wakisi?
13 Akapachajj jukʼamp jan waliruw saraski. Guerranakasa, lunthatasiñanakasa, kʼarisiñanakasa, nuwasiñanakasa taqe cheqanwa utji. Jaqenakajj ukanak chhaqtayañ walsa munapkchejja, chʼamachasitanakapajj inamayakiwa. Ukampis Diosajj niyaw akapachjja Armagedón guerran chhaqtayjjani, uka lantejj mä machaq oraqe uttʼayjjani, ukansti taqe kunas cheqapäniwa (Apocalipsis 16:14-16; 10 qhanañchäwi uñjjattʼäta).
14. 1) ¿Khitirus Diosajj gobiernopan Reyïñapatak uttʼayi? 2) ¿Bibliajj Jesusat kamsänsa?
14 Jehová Diosajj Jesucristoruw alajjpachankir gobiernopan Reyïñapataki uttʼayi. Walja maranak nayrajja, ‘Sumankañan Jilïripjamajj’ Jesusaw apnaqani, jupan gobiernopasti janipuniw tukuskaniti sasaw Bibliajj säna (Isaías 9:6, 7). Diosar uka gobierno mayipjjañapatakiw Jesusajj discipulonakapar yatichäna, akham sasa: “Reinomajj jutpan. Munañamajj luratäpan, kunjamatï alajjpachan luraski ukhamarak aka oraqens luraspan” sasa (Mateo 6:10). Diosan Reinopajj kunjamsa akapacha gobiernonak lantejj uttʼayasini uka toqetjja, 8 yatichäwinwa yatjjatañäni (Daniel 2:44 liytʼañataki). Diosan Reinopajj aka oraqjja paraisoruw tukuyjjani (11 qhanañchäwi uñjjattʼäta).
¡NIYAW PARAISON JAKASJJAÑÄNI!
15. ‘Machaq oraqe’ sasinjja, ¿Bibliajj khitinakatsa parlaski?
15 Bibliajj siwa: “Machaq alajjpachanakampi machaq oraqempi suyasktanjja, ukanjja cheqapar sarnaqañaw utjani” sasa (2 Pedro 3:13; Isaías 65:17). “Oraqe” sasajja, aka oraqen jakiri jaqenakatwa awisajj Biblian parli (Deuteronomio 32:1). Ukhamajj ‘machaq oraqe’ sasinjja, Diosar istʼiri taqe jaqenakatwa parlaski, jupanakaw Diosat walja bendicionanak katoqapjjani.
16. Machaq oraqen jakirinakajja, ¿kunsa Diosat katoqapjjani, uk katoqañatakejj kunsa lurañasa?
16 Machaq oraqen jakirinakajja, ‘wiñay jakañ katoqapjjani’ sasaw Jesusajj säna (Marcos 10:30). Wiñay jakañ katoqañatakejj ¿kunsa lurañasa? Uk yatiñatakejj Juan 3:16; 17:3 qellqatanak liytʼañäni. Paraíso oraqen jakasiñajj kunjamäniw sis Bibliajj uka toqet jichhajj yatjjatañäni.
17, 18. Paraison sumankañaw utjani, janiw ajjsarañajj utj-jjaniti sasin ¿kunatsa sistanjja?
17 Uñisisiñanakasa, guerranakasa, jan walinak lurir jaqenakasa, nuwasiñanakas janiw utj-jjaniti. Jan wali lurir jaqenakajj aka oraqet chhaqtayatäpjjaniwa (Salmo 37:10, 11). Diosajj ‘aka oraq tukuykamaw nuwasiñanak’ chhaqtayani (Salmo 46:9; Isaías 2:4). Diosar munasiri, jupar istʼiri jaqenakakiw aka oraqen jakjjapjjani. Sumankañajj wiñayatakïniwa (Salmo 72:7).
18 Jehová Diosan servirinakapajj jan ajjsarasaw jakasjjapjjani. Nayra tiemponjja, israelitanakajj Diosar istʼapkäna ukhajja, jan ajjsarasaw kʼuchiki jakasipjjäna, Diosaw jupanakarojj jan walinakat jarkʼaqäna (Levítico 25:18, 19). Paraisonjja, janiw kunarusa ni khitirus ajjsarjjañäniti. ¡Janiw kuna jan walis utj-jjaniti! (Isaías 32:18; Miqueas 4:4 liytʼañataki).
19. ¿Kunatsa manqʼajj jutïrin waljaw utjani sistanjja?
19 Manqʼajj waljaw utjani. ‘Trigojj yapunakan jilarkiriw utjani, qollu patanakansti jilantarakiniwa’ (Salmo 72:16). Jehová Diosasti bendisistaniwa, ‘oraqesti achunakwa churarakini’ (Salmo 67:6).
20. ¿Kunatsa aka oraqejj mä suma paraisoruw tukuyatäni sissna?
20 Oraqpachaw mä suma paraisor tukuyatäni. Jaqenakajj suma utanakani, jardinanakani ukhamäpjjaniwa (Isaías 65:21-24; Apocalipsis 11:18 liytʼañataki). Aka oraqejja, Edén jardinajj kunja sumäkäntejj ukham sumarakïniwa. Jehová Diosajj taqe kunwa churistani. Bibliajj Diosat akham siwa: “Jumaw amparam loqatattajja, taqe jakirinakarusti askinak jilarkir churtajja” sasa (Salmo 145:16).
21. ¿Kunatsa jaqenakampi animalanakampejj sumankapjjaniwa sissna?
21 Jaqenakampi animalanakampejj sumankapjjaniwa. Animalanakajj janiw jaqenakar kamachjjanisa. Wali ajjsarat animalanakarus janiw wawanakajj ajjsarjjapjjaniti (Isaías 11:6-9; 65:25 liytʼañataki).
22. ¿Kunjamsa Jesusajj usutanakar yanaptʼani?
22 Janiw khitis usuntjjaniti. Jesusajj aka oraqenkkäna ukhajja, walja jaqenakaruw qolläna (Mateo 9:35; Marcos 1:40-42; Juan 5:5-9). Diosan Reinopan Reyipjamajja, Jesusajj taqeniruw qollani. Janiw khitis “usutätwa” sisjjaniti (Isaías 33:24; 35:5, 6).
23. ¿Kunsa Diosajj jiwatanakampejj lurani?
23 Jiwatanakajj jaktanipjjaniwa. Walja jaqenakaruw jaktayäjja sasaw Diosajj säna. “Cheqapar sarnaqer jaqenakasa jan cheqapar sarnaqer jaqenakas jaktanipjjaniwa” (Juan 5:28, 29 liytʼañataki; Hechos 24:15).
24. ¿Paraison jakasiñat jumajj kamsasmasa?
24 Sapa mayniw kunsa lurañäni uk amtañasa. Jehová Diosar jukʼamp uñtʼasin juparut serviñäni, jan ukajj munañasarjamakich sarnaqañäni ukjja sapa mayniw amtjjañasa. Jiwasatï Diosar serviñ ajlliñäni ukhajja, jutïrin wali sumaw jakasiñäni. Mä kutejja, “Reinomar mantjjäta ukhajj nayat amttʼasitätawa” sasaw mä chachajj Jesusar säna. Jesusasti jupar sarakïnwa: “Nayamp chikaw jumajj Paraisonkäta” sasa (Lucas 23:43). Ukhamajj Jesucristot jukʼampi yatjjatapjjañäni, kunjamsa jupajj Diosan arsutanakap phoqayani uksa yatjjatarakiñäni.


text:
18 YATICHÄWI
Diosar katuyasiñampi bautisasiñampi
1. ¿Kunsa Biblian cheqa yatichäwinakap yateqasajj jisktʼasisma?
AKA libronjja, kunjamas jutïrin wiñay jakasjjañäni, jiwatanakajj kunjamäsipkisa, jiwatanakajj jaktanipjjaniti janicha ukanakatwa yateqawaytajja (Eclesiastés 9:5; Lucas 23:43; Juan 5:28, 29; Apocalipsis 21:3, 4). Inas Jehová Diosan Testigonakapan tantachäwinakaparus sarjjaraksta. Ukanjja kunjamsa Bibliarjam sarnaqapjje uksa amuyarakpachätawa (Juan 13:35). Jehová Diosampis sum apasjjarakpachätajja, inas jupar serviñsa amtjjaraksta. Ukatwa akham sasin jisktʼasisma: “¿Kunsa Jehová Diosar serviñatakejj lurañaja?” sasa.
2. ¿Kunatsa mä etíope jaqejj bautisasiñ munäna?
2 Jesusajj aka oraqenkkäna uka urunakan jakir mä etíope jaqejj ukhamarakiw jisktʼasïna. Jesusajj jiwatat jaktayatäkäna uka qhepatwa Felipejj etíope jaqerojj Mesiasat yatiyäna. Kuntï Felipejj yatichkäna ukajj chuymaparuw purtʼäna, ukatwa akham säna: “¡Uñtam! Akajjay umajja, ¿kunarak nayan bautisasiñajatak jarkʼitaspasti?” sasa (Hechos 8:26-36).
3. 1) ¿Kun lurapjjañapsa Jesusajj discipulonakapar mayïna? 2) ¿Kunjamsa maynejj bautisasiñapa?
3 Jehová Diosar serviñatakejj bautisasiñaw wakisi sasaw Bibliajj yatichi. Jesusajj discipulonakapar akham sänwa: “Taqe markankir jaqenakar nayan discipulojar tukuyapjjam, bautisapjjam” sasa (Mateo 28:19). Jesusas ukhamarakiw bautisasïna. Bautisaskäna ukhajja, janiw pʼeqetak umampi chʼalljjatatäkänti, jan ukasti umar qʼala chhaqtayatänwa (Mateo 3:16). Jichhürunakanjja, khitinakatï bautisasipki ukanakajj ukhamarakiw umar chhaqtayatäpjjañapa.
4. ¿Kunsa maynejj bautisasisajj taqenir uñachtʼayi?
4 Bautisasisajja, maynejj Jehová Diosan amigopäñ munatapa, jupar serviñ munatapwa taqe jaqenakar uñachtʼayi (Salmo 40:7, 8). Ukatwa jumajj akham sasin jisktʼaspachäta: “¿Kunsa bautisasiñatakejj lurañaja?” sasa.
UÑTʼAÑAMPI CONFIYAÑAMPIW MUNASI
5. 1) ¿Kunsa bautisasiñatakejj lurañama? 2) ¿Kunatsa tantachäwinakar sarañajj wali wakiskirejja?
5 Bautisasiñatakejja, Jehová Diosampiru Jesusampiruw uñtʼañama. Jumajja, Bibliat yateqañ qalltkayäta ukhat aksaruw jupanakar uñtʼasktajja (Juan 17:3 liytʼañataki). Ukampis janiw ukakejj wakiskiti. Biblianjja ‘Jehová Diosan munañap sum yatipjjañamawa’ sasaw sistu (Colosenses 1:9). Jehová Diosan Testigonakapan tantachäwipar sarañaw Diosar jakʼachasiñatakejj yanaptʼätam. Ukatwa uka tantachäwinakarojj jan faltasisa sarañama (Hebreos 10:24, 25).
6. ¿Bautisasiñatakejj Bibliat taqpach yatiñamat wakisi?
6 Jehová Diosajja, janïr bautisaskasin Bibliat taqpach yatiñam janiw suykiti. Etiopía markankir jaqet amtañäni, Diosajj janiw juparojj janïr bautisaskipan Bibliat taqpach yatiñap maykänti (Hechos 8:30, 31). Jehová Diosar uñtʼañajj janiw tukuskaniti, jutïrinsa jupat yateqaskakiñäniwa (Eclesiastés 3:11). Ukampis bautisasiñatakejja, Biblian cheqa yatichäwinakap yatiñamawa, uka yatichäwinakarus creyiñamarakiwa (Hebreos 5:12).
7. ¿Kunjamsa Bibliat yatjjatañajj yanaptʼawaytam?
7 Bibliajj akham siwa: “Maynitejj Diosar jan confiykaspajja, janiw kunäkipansa Diosarojj kusisiykaspati” sasa (Hebreos 11:6). Ukhamasti bautisasiñatakejj Jehová Diosar confiyañamaw wakisi. Corinto markan jakasir jaqenakat parltʼañäni, jupanakat yaqhepajj Jesusan discipulonakapan yatiyäwinakap istʼasajj “creyiñ qalltapjjäna, ukatjja bautisasipjjänwa” (Hechos 18:8). Bibliat yatjjatañajj ukhamarakiw jumarojj Jehová Diosan arsutanakaparu, Jesusan jaqenak layku jiwataparu confiyañatak yanaptʼawaytamjja. Jesusan jaqenak layku jiwatap toqekiw juchampita jiwañampita salvatäsna (Josué 23:14; Hechos 4:12; 2 Timoteo 3:16, 17).
BIBLIAN CHEQA YATICHÄWINAKAPAT PARLAÑAMAWA
8. ¿Kunas Bibliat yaqhanakar parlañatakejj yanaptʼätam?
8 Bibliat jukʼamp yatjjatasajja, kunjamsa Bibliajj jakäwiman yanaptʼtam ukwa amuyäta, ukaw Diosar jukʼamp confiyañatak yanaptʼarakïtam. Kuntï Biblian yateqkta ukanakatsa yaqhanakar parlañwa munarakïta (Jeremías 20:9; 2 Corintios 4:13). ¿Khitinakarus parlasma?
9, 10. 1) ¿Khitinakampis Bibliat parlasma? 2) ¿Kunsa jilat kullakanakampi chika yatiyañatakejj lurañama?
9 Kuntï Bibliat yateqkta ukanakatjja, inas familiamaru, amigonakamaru, vecinonakamaru, trabajir masinakamaru parlañ munchïta. Ukham lurañ munatamajj waliwa, ukampis amtapunim, wali munasiñampiw parltʼañama. Qhepatjja, jilat kullakanakampiw yatiyir mistjjarakïta. Wakichtʼatäjjäta ukhajja, “jilat kullakanakamp chikaw yatiyir sarañ munta” sasaw Bibliat yatichirimar sasma. Yatichirimatï wakichtʼatätamsa, Bibliarjam sarnaqatamsa amuyanejja, congregacionankir pä jilïr irpirinakampiw parltʼapjjäta.
10 ¿Kuna toqetsa jilïr irpirinakampejj parltʼapjjäta? Jupanakajja, Biblian cheqa yatichäwinakapar creytati, uka yatichäwinak sumti amuyta uka toqenakatwa jumamp parltʼapjjani. Bibliarjamat sarnaqaskta janicha, cheqapunit Jehová Diosan Testigopañ munta uka toqenakatwa jumampi parltʼapjjarakini. Jilïr irpirinakajj jilat kullakanakat wal llakisipjje, jumatsa llakisipjjarakiwa. Ukhamajj jupanakampi parltʼañ jan ajjsaramti (Hechos 20:28; 1 Pedro 5:2, 3). Parlañ tukuyatarojja, jilat kullakanakamp chika yatiyir mistütati janicha ukjja jilïri irpirinakaw yatiyapjjätam.
11. ¿Kunatsa yatiyir mistuñatakejj jan walinak jaytañamajj wakisi?
11 Jilat kullakanakampi chika janïr yatiyir mistkasajja, jan walinak jaytañamaw wakisi sasin inas jilïr irpirinakajj sapjjchïtam. ¿Kunatsa jan walinak jaytañamajj wakisi? Jaqenakar yatiyir sarasajja, Jehová Diosan sutip aptanjja, ukhamarus sarnaqatasajj Jehová Diosaruw jachʼañchañapa, ukatwa jan walinak jaytañamajj wakisi (1 Corintios 6:9, 10; Gálatas 5:19-21).
ARREPENTISIÑA, JAN WALINAK JAYTAÑA
12. ¿Kunatsa taqenis arrepentisiñasa?
12 ¿Kunampsa bautisasiñatakejj lurañama? Apóstol Pedrojj sänwa: “Arrepentisipjjam, kuttʼanjjapjjarakim juchanakamajj qʼomachatäñapataki” sasa (Hechos 3:19). Arrepentisiñajja, jan wali luratanakat chuym usuyasiña sañ muni. Amuytʼañataki, jumatï qʼañu juchanak lurawaystajja, taqe chuymaw arrepentisiñama. Sum sarnaqañatakejj walsa chʼamachaskstajja, arrepentisiñamajj wakisikipuniniwa. ¿Kunatsa ukham sistanjja? Taqeniw pantjasirïtanjja, ukatwa Diosar perdón mayisiñajj wakisi (Romanos 3:23; 5:12).
13. ¿‘Kuttʼanjjaña’ arojj kamsañsa muni?
13 Jan wali luratanakasat janiw aleqakejj chuym usuyasiñasäkiti. Jan ukasti ‘kuttʼanjjañasawa’ sasaw apóstol Pedrojj säna. Kuttʼanjjaña arojja, jan walinak jaytasin kunatï cheqapäki uk lurjjaña sañwa muni. Amuytʼañataki, mä jan uñtʼat cheqarus viajkasma ukham sañäni. Sarkasinjja, akatjamatwa yaqha cheqar saraskatam amuyasisma. ¿Kunsa ukhajj lurasma? Janiw jukʼamp sarjjasmati, kuttʼanjjasmawa. Niya ukhamarakiw Bibliat yatjjatkasajj jumamp pasaspa, yatjjatkasinjja jan wali costumbrenaka, jan wali lurañanaka jaytañ wakisitapwa amuyasma. Ukhamächi ukhajja, ‘kuttʼanjjañamawa’, mä arunjja jan walinak apunukusin kunatï cheqapäki ukanakwa lurjjañama.
DIOSARUW VIDAM KATUYASIÑAMA
14. ¿Kunjamsa Diosarojj vidam katuyasiñama?
14 Bautisasiñatakejj Jehová Diosaruw vidam katuyasiñamaraki. ¿Kunjamsa katuyasisma? Mä oracionanwa Jehová Diosarojj jumarukiw servïma, munañam lurañaw jakäwijan nayrankani sasin sañama (Deuteronomio 6:15).
15, 16. ¿Kunas Diosar vidap katuyasiñatakejj maynir yanaptʼaspa?
15 Jumarukiw servïma sasin Jehová Diosar sañajja, maynirus jumampikiw jiwañkam jakasï sisksna ukamp sasiwa. Amuytʼañatakejj casarasiñataki parlata mä waynampita tawaqompit parltʼañäni. Waynajj tawaqor jukʼamp uñtʼjjasajja, jukʼampiw tawaqor munasi, ukatwa jupampi casarasiñ amtaraki. Casarasiñ amtañajj janis aleq ukhamakïkchejja, waynajj tawaqor wal munasitap laykuw jupampi casarasiñ amti.
16 Jehová Diosat jukʼamp yateqasajja, jukʼampiw jupar munasïta, jupar serviñatakis wal chʼamachasirakïta. Ukatsti mä oracionanwa Jehová Diosarojj jumarukiw serviñ munsma sasin sarakïta. Biblianjja, khitinakatï Jesusan discipulopäñ munapki ukanakajja, ‘jupa pachpat armtʼasipjjañapawa’ sasaw qhanañchi (Marcos 8:34). ¿Ukajj kamsañsa muni? Jehová Diosar istʼañaw vidaman nayrankañapa, ukwa uka arunakajj sañ muni. Munañas lurañat sipansa, Jehová Diosan munañap lurañaw nayrankañapa (1 Pedro 4:2 liytʼañataki).
JAN AJJSARAMTI
17. ¿Kunatsa yaqhepajj Diosar jakäwip katuyasiñ ajjsarapjje?
17 Yaqhepajja, janiw arsutaj phoqañ puedkäti sasaw ajjsarayasipjje, ukatwa Diosarojj jakäwip jan katuyasipkiti. Pantjasiristwa sapjjewa. Diosarutï jan katuyaskäjja, janiw jan wali luratanakajat cuenta churañajajj wakiskaniti sapjjarakiwa.
18. Pantjasiristwa sasin jan ajjsarañatakejja, ¿kunas yanaptʼätam?
18 Jehová Diosar munasiñaw jan ajjsarañatak yanaptʼätam. Uka munasiñaw arsutam phoqañatakis yanaptʼarakïtam (Eclesiastés 5:4; Colosenses 1:10). Jehová Diosan munañaparjam sarnaqañajj wali chʼamäkaspas ukham janirakiw amuykätati. Apóstol Juanajj akham sänwa: “Jiwasatejj Diosar munasstan ukhajja, mandamientonakap phoqarakiñäniwa, mandamientonakap phoqañajj janiw chʼamäkiti” sasa (1 Juan 5:3).
19. ¿Kunatsa Jehová Diosaru jakäwim katuyasiñ jan ajjsarañamäki?
19 Jehová Diosar jakäwim katuyasiñatakejj janiw perfecto jaqëñamajj wakiskiti. Jehová Diosajj janipuniw kuntï jan lurirjamäkta uk maykätamti (Salmo 103:14). Jupaw cheqaparjam sarnaqañatak yanaptʼätam (Isaías 41:10). Jehová Diosaru taqe chuyma confiyam, “jupajj cheqa thakinjamwa irpaskätam” (Proverbios 3:5, 6).
BAUTISASISAW DIOSAR KATUYASITAM UÑACHTʼAYASMA
20. ¿Kunsa Jehová Diosar jakäwim katuyasjjasajj lurañama?
20 ¿Jehová Diosaru jakäwim katuyasiñatakejj wakichtʼatäjjtati? Jehová Diosar jakäwim katuyasjjasinjja, bautisasjjasmawa.
21, 22. ¿Kunjamsa ‘lakamampi’ arsusajj Diosar confiyatam uñachtʼayasma?
21 Congregacionaman jilïr irpirinakar pʼeqtʼki uka jilataruw bautisasiñwa munta sasin sañama. Jupaw mä qhawqha jilïr irpirinakar jumamp parltʼapjjañapataki sani. Jupanakajja, Biblian cheqa yatichäwinakapatwa jumamp parltʼapjjani. Jupanakatï bautisasiñatak wakichtʼatätam amuyapjjani ukhajja, jutïr jachʼa tantachäwin bautisasjjasmawa sasaw sapjjätam. Uka jachʼa tantachäwinjja, mä jilataw kunatsa bautisasiñajj wali wakiskirejja uka toqet mä discurson qhanañchtʼani. Ukjjarojja, pä jisktʼanakwa jisktʼarakini, ukarusti bautisasirinakaw jaysapjjañapa. Uka jisktʼanakar jaysasajja, ‘lakamampi’ arsusaw Diosar confiyatam uñachtʼayäta (Romanos 10:10).
22 Ukjjarojj bautisasjjätawa. Umaruw taqpach cuerpom chhaqtayapjjani. Bautisasitamajja, Jehová Diosar katuyasitama, Jehová Diosan Testigopätamwa uñachtʼayani.
¿KUNSA BAUTISASITAMAJJ UÑACHTʼAYI?
23. ¿“Awkina, Yoqana, espíritu santon” sutipjjaru bautisasiñajj kamsañsa muni?
23 Discipulonakajajj “Awkina, Yoqana, espíritu santon” sutipjjaruw bautisasipjjani sasaw Jesusajj säna (Mateo 28:19 liytʼañataki). ¿Jesusan uka arunakapajj kamsañsa munpacha? Jehová Diosajj taqe chʼamanïtapa, kunjamsa Jesusajj Jehová Diosan amtap phoqasiñapatakejj yanaptʼi, kunjamsa Jehová Diosajj espíritu santop taypejj amtanakap phoqe ukanakar taqe chuyma confiyatamwa bautisasisajj uñachtʼaytajja (Salmo 83:18, NM; Mateo 28:18; Gálatas 5:22, 23; 2 Pedro 1:21).
24, 25. 1) ¿Bautisasitamajj kunsa uñachtʼayi? 2) ¿Kuna toqetsa qhep qhepa yatichäwin yatjjataskañäni?
24 Bautisasitamajj wali wakiskir mä uñachtʼäwiwa. Umar chhaqtatamajja nayra sarnaqäwim jaytatam uñachtʼayi. Umat mistutamasti Diosan munañap lurañ qalltatam uñachtʼayaraki. Ukürutjja Diosan munañap lurañatakiw jakjjäta. Ak amtapunim, jakäwimjja janiw mä jaqerusa, mä institucionarusa ni mä trabajorus katuyasktati, jan ukasti Jehová Diosaruw katuyastajja.
25 Jehová Diosar katuyasitamajja, jupamp sum apasiñatakiw yanaptʼätam (Salmo 25:14). Bautisasisajja maynejj salvasjjaspasa ukham janiw sañ munkiti. Apóstol Pablojj akham qellqäna: “Salvasiñatakejj ajjsartʼasa khatattʼasa jukʼamp chʼamachasisipkakim” sasa (Filipenses 2:12). Bautisasisajj Diosar serviñwa qallttajja. Ukampis ¿kunsa Jehová Diosat jan jitheqtañatakejj lurasma? Uka toqetwa qhep qhepa yatichäwin yatjjataskañäni.


text:
¿Kunjamatsa Jehová Diosar munasitas uñachtʼaysna?
“Diosaw nayraqat jiwasanakar munistu, ukatwa jiwasajj juparojj munaraktanjja.” (1 JUAN 4:19)
56, 138 QʼOCHUNAKA
1, 2. Apóstol Juanan arunakaparjamajja, ¿kunjamsa Diosajj munasiñap uñachtʼayistu?
AWK taykanakajja, wawanakaparojj sarnaqatanakapampiw yatichapjje. Apóstol Juanajj akham sänwa: “Diosaw nayraqat jiwasanakar munistu, ukatwa jiwasajj juparojj munaraktanjja” sasa (1 Juan 4:19). Kunjamtï uñjktanjja, kunjamas munasiñajja ukjja Jehová Diosaw nayraqat uñachtʼayistu. Ukarakiw Jupar munasiñatakejj yanaptʼistaspa.
2 ¿Kunjamatsa munasiñap ‘Diosajj nayraqat jiwasar’ uñachtʼayistu? Apóstol Pablojj akham sänwa: “Diosajj munasiñapwa uñachtʼayistu, kunapachatejj jiwasanakajj juchanïskäyätan ukapachaw Cristojj jiwasanak layku jiwawayi” sasa (Rom. 5:8). Jehová Diosajja, munat Yoqaparu juchanakasat qhespiyañataki khitanisaw munasiñap uñachtʼayawayistu. Ukaw Diosamp sum apasiñatakisa, Jupar munasiñatakis yanaptʼistu. Ukham lurasarakiw Jehová Diosajj kunja munasirisa uk yatichistu (1 Juan 4:10).
3, 4. ¿Kunjamsa Diosar munasitas uñachtʼaysna?
3 Jehová Diosajj wali munasiri Diosawa, ukaw Jupatakejj taqe kunat sipans nayranki. Ukatwa Jesusajj akham sasin sispachäna: “Dios Tatitumaruw munäta taqe chuymamampi, taqe almamampi, taqe amuyumampi, taqe chʼamamampiraki” sasa (Mar. 12:30). Jesusan uka arunakaparjamajja, Jehová Diosarojj taqe chuymasampiw munasiñasa. Jiwasatï taqe chuyma Jupar jan munasksna ukhajja, janiw kusisiyksnati. Ukampis janiw taqe chuymasampiki Diosar munasiñasäkiti, jan ukasti ‘taqe almasampi, taqe amuyusampi, taqe chʼamasampiw’ munasiñasaraki. Miqueas profetan arunakaparjamajja, Jehová Diosajj ukhama Jupar munasiñaswa muni (Miqueas 6:8 liytʼañataki).
4 ¿Kunjamsa alajjpachankir Awkisar cheqpachapuni munasitas uñachtʼaysna? Jehová Diosaru jakäwisan nayrar uchasaw Jupar munasitas uñachtʼaysna. Pasïr yatichäwinjja, kunjamsa Jehová Diosajj jiwasar munasitap uñachtʼayistu ukwa pusi toqet yatjjatawaytanjja. Aka yatichäwinsti, kunjamsa Jupar jukʼamp munasitas uñachtʼaysna ukwa yatjjatarakiñäni.
DIOSAR YUSPÄRAÑÄNI
5. Kunanaktï Jehová Diosat katoqktan ukajja, ¿kunatakis chʼamañchistu?
5 Mä regalo katoqasajja, ¿kunsa uka regalompejj lurtanjja? Wali askitwa uñjtanjja, ukhamarus janiw ukhamak jaytktanti, jan ukasti apnaqasipuntanwa. Jesusan Santiago discipulopajj akham sänwa: “Taqe kunatejj askïki ukhamarak cheqäki ukajj alajjpachatwa juti, khititejj alajjpach qhananak lurki uka Diosawa churistu. Diosajj pachpakipunïskiwa, janirakiw jupanjja sarir chʼiwir uñtatas utjkiti” sasa (Sant. 1:17). Kunatï jakasiñatakisa, kusisitäñatakis munaski uk Jehová Diosaw churistu. Ukaw Jupar munasiñatak chʼamañchistu.
6. Diosan bendicionanakap katoqaskakiñatakejja, ¿kunsa israelitanakajj lurapjjañapäna?
6 Israelitanakajj walja maranakaw Jehová Diosamp wali suma uñjatäpjjäna, bendicionapsa katoqapjjarakïna. Diosajj leyinaka, kunanakatï jakasiñatak munaskäna ukanakwa jupanakar churäna (Deu. 4:7, 8). Ukampis Diosan leyinakaparjam sarnaqasaw Jupar yuspärapjjatap uñachtʼayapjjañapäna. Amuytʼañataki, ‘yapunakapat nayrïri suma achunakapwa’ Jehová Diosarojj sacrificiot churapjjañapäna (Éxo. 23:19). Israelitanakajj uk lurasaw Jehová Diosan munasiñapata, bendicionanakapata yuspärapjjatap uñachtʼayapjjañapäna (Deuteronomio 8:7-11 liytʼañataki).
7. Kunanakatï utjkistu ukanak churasajja, ¿kunjamsa Jehová Diosar munasitas uñachtʼaysna?
7 ¿Jiwasat kamsasirakispasa? Jichhürunakan janis animalanaka sacrificiot churañajj wakisjjchejja, kunanakatï utjkistu ukanak churasaw Jehová Diosar munasitas uñachtʼaysna (Pro. 3:9). ¿Kunjamsa uk lursna? Diosan Reinopat Oraqpachan yatiyasiñapatakiw qollqemp yanaptʼsna, tamasansa ukhamarakwa yanaptʼsna. Utjirinïstansa janisa, ukham lurasaw Jehová Diosar munasitas uñachtʼaysna (2 Cor. 8:12). Janiw ukakïkiti, Diosar munasitasjja yaqha toqenakatwa uñachtʼayaraksna.
8, 9. ¿Kunjamsa Jehová Diosar munasitas uñachtʼayaraksna? Uk mä experienciamp qhanañchtʼam.
8 Jesusajja, manqʼañata, isita llakisiñat sipansa, Diosan Reinopa nayraqat thaqhapjjañapatakiw arkirinakapar ewjjtʼäna. Ukatsti, ‘alajjpachankir Awkimajj yatiwa kuntï munapkta ukjja’ sasaw sarakïna (Mat. 6:31-33). Jiwasajj Jesusan uka arunakapar confiyasaw Jehová Diosar munasitas uñachtʼaytanjja. Kunapachatï mayniru cheqpachapuni munastan ukhajja, juparojj confiytanwa. Ukhamajja, Jehová Diosaru confiyasajj Jupar jukʼampi munasitaswa uñachtʼaytanjja (Sal. 143:8). Akham sas jisktʼasipjjañäni: ‘Sarnaqatajampisa, kuntï lurañ amtkta ukampisa, ¿Jehová Diosar munasitajti uñachtʼaytjja? ¿Taqe kunansa Jehová Diosaw yanaptʼitani sasat confiytjja?’ sasa.
9 Mike sat jilatajja, Diosar munasitapa ukhamarak confiyatapwa uñachtʼayäna. Waynäkäna ukhajja, yaqha markar sarasina Diosar jukʼamp serviñwa munäna. Qhepatjja, jaqechasjjänwa, pä wawanëjjarakïnwa. Ukampis yaqha markar sarañ munaskakïnwa. Diosan arunakap yatiyirinakajj munaski uka cheqanakar saririnakan experiencianakap liytʼasajja, Mike jilatasa familiapasa kunatï munaskäna ukampik jakañwa amtapjjäna. Utap aljasajj yaqha utaruw jakir sarjjapjjäna. Ukatsti Mike jilatajj janiw nayrjam trabaj-jjänti. Qhepatjja, familiapampejj yaqha markaruw sarjjapjjäna. Yaqha markan pä mara Diosar kusisita servisajja, Mike jilatajj akham siwa: “Mateo 6:33 qellqatan Jesusan arunakapajj jikjjataski ukajj cheqäskapuniwa” sasa.
JEHOVÁ DIOSAN YATICHÄWINAKAPAT LUPʼIPJJAÑÄNI
10. Diosan luratanakapata, leyinakapata lupʼiñajja, ¿kunjamsa David reyirjam yanaptʼistaspa?
10 Khä 3.000 maranak nayrajja, David reyejj alajjpach uñtasajj wal muspharäna. Jupasti sänwa: “Alajjpachajj Diosan qhapaq kankañap [jan ukajj ‘jachʼa kankañapwa’, Aymar Biblia] yatiyi, alajjpachajj amparanakapan luratap qhanañchi” sasa. Diosan leyinakapat amuytʼasajja akham sarakïnwa: “Tatitun arsutanakapajj cheqapawa, jaqen chuymapar machaqaptayiriwa; Tatitun arunakapajj askiwa, jan yatiñan jaqer yatiñan tukuyiriwa” sasa. Jehová Diosan luratanakapata, leyinakapata lupʼisajja, ¿kunjamas Davitajj jikjjatasïna? Jupasti sänwa: “Tatay, arsutajjajj jumar kusisiykirïpan, chuymajjan lupʼitapajj nayraqatamkam purinpan, jumaw imantasiñ qarqajjätajja, qhespiyirejjätasa” sasa (Sal. 19:1, 7, 14). Kunjamtï uñjktanjja, Davitampi Jehová Diosampejj wali sumaw apasipjjäna.
11. ¿Kunjamsa Diosan leyinakapat yatjjatasajj Diosar munasitas uñachtʼaysna? (23 janankir foto uñjjattʼam.)
11 Jichhürunakanjja, Jehová Diosan taqe luratanakapat sumwa yattanjja, ukatsti amtanakapajj kunjamas phoqasiski uksa amuyaraktanwa, taqe ukanak yatiñajj mä bendicionapuniwa. Akapachanjja, jachʼa yateqañ utanakar mantañatakiw jaqenakar chʼamañchasi. Ukampis ukar sarasinjja, yaqhepajj janiw Diosar confiyjjapjjeti ni munasjjapjjarakisa. Bibliajja, janiw taqe kun yatjjatañasak maykistuti, jan ukasti yatiñ kankañanïñasatakiw chʼamañcharakistu. ¿Kunjamsa yatiñanïtas uñachtʼaysna? Jehová Diosan leyinakap yateqasinjja, ukarjamaw sarnaqañasa, ukatsti uka leyinakarjam sarnaqapjjañapatakiw mayninakarus yanaptʼañasaraki, ukhamatwa yatiñanïtas uñachtʼaysna (Pro. 4:5-7). Diosajja, “taqenin qhespiyatäñapwa muni, kunatejj cheqäki uk uñtʼapjjañaparaki” (1 Tim. 2:4). Ukhamajj ¿kunjamsa Jehová Diosar munasitas uñachtʼaysna? Jaqenakar Diosan Reinopata ukhamarak kuntï Diosajj jutïr urunakan lurkani ukanakat yatiyasaw munasitas uñachtʼaysna (Salmo 66:16, 17 liytʼañataki).
12. Jehová Diosat regalo katoqasajja, ¿kunjamsa mä kullakajj jikjjatasïna?
12 Wayn tawaqonakajja, kunanaktï Diosajj churkistu uk wali askit uñjasaw Jupar munasipjjatap uñachtʼayapjjarakispa. Shannon kullakat parltʼañäni, kunapachatï 11 maranïskäna ukhajja, awk taykapampi ukhamarak 10 marani sullka kullakapampiw mä jachʼa tantachäwir sarapjjäna. Uka jachʼa tantachäwejj “Devoción Piadosa” sasin pʼeqeñchatänwa. Ukansti taqe wayn tawaqonakaruw yaqha cheqar qontʼasipjjañapatak mayisïna. Shannon kullakajj ajjsarayaskchïnsa, saränwa. Lo que los jóvenes preguntan. Respuestas prácticas sat libro katoqapjjäna ukhajja, Shannon kullakajj walpun muspharäna. ¿Kunjamsa ukajj Jehová Diosar jukʼamp munasiñatak yanaptʼäna? Kullakajj siwa: “Ukapachaw Jehová Diosan cheqapuni utjaskatapa ukhamarak nayar wal munasitap amuyasiyäta [...]. Jehová Diosat taqe uka suma regalonak katoqasajja wali kusisitapuniw jikjjatastanjja” sasa
JEHOVÁ DIOSAN CHEQANCHÄWIPSA EWJJTʼANAKAPSA KATOQASIPJJAÑÄNI
13, 14. Jehová Diosan cheqañchatajj ¿kunjamsa jikjjatasiñasa?
13 Bibliajj akham sistuwa: “[Jehová] Tatitusti khitirutï munaski ukarojj cheqachiwa, kunjämatejj mä awkejj munat wawaparojj cheqachki ukhama” sasa (Pro. 3:12). ¿Kunjamsa ewjjanak katoqasiñasa? Apóstol Pablojj akham sasaw qellqäna: “Janipunirakiw kuna mutuyäwi katoqasas ‘Walik mutuyitojj’ sisktanti, jan ukasti usustuwa” sasa. Ukham sasinjja, ewjjanak katoqasiñajj janis wakiskaspa ukham janiw Pablojj sañ munkänti. ¿Kunatsa? Jupajj ukjjarojj saskakïnwa: “Khitinakatejj uka mutuyäwi toqe yateqapjje ukanakajj mä suma askin samarañanrakwa jakapjje” sasa (Heb. 12:11). Jiwasatï Jehová Diosar munasstan ukhajja, ewjjtʼanakap katoqasiñäniwa, janiw chuyma ustʼata jikjjataskañäniti. Ukampis yaqhepanakatakejj ewjjtʼanaka katoqasiñajj chʼamakïspawa. Ukhamajja, ¿kunas ewjjtʼanak katoqasiñatakejj yanaptʼistaspa? Jehová Diosar munasiñaw yanaptʼistaspa.
14 Malaquías profetan urunakapanjja, judionakat waljanejj janiw Diosan leyinakap sum uñjapkänti. Diosar sacrificio loqtañ toqet leyinakajj kamsänsa uk sum yatipjjäna, ukampis janiw ukarjam lurjjapjjänti, ukatwa Diosajj jupanakar cheqañchäna (Malaquías 1:12, 13 liytʼañataki). Diosajj walja kutis uka judionakar ewjjtʼkchïnjja, janiw istʼapkänti. Ukatwa Diosajj jupanakar akham säna: “Nayasti maldecipjjämawa. Kunjamatï jan taqe chuymampi jachʼañchapkistajja, ukhamarakiw nayajj maldecinï kuntï [...] katoqapkta ukanaksa” sasa (Mal. 2:1, 2). Ukhamajja, jiwasatï Diosan leyinakap yatkasin sapa kuti jan istʼksna ukhajja, jan walinakanwa uñjassna.
15. ¿Kunjamsa ewjjtʼanak katoqasiñasa?
15 Jichhürunakanjja, jaqenakajj jupanakatakikiw taqe kuns munapjje, janiw ewjjtʼanaksa, cheqañchäwinaksa katoqasirjamäpkiti. Yaqhepanakajj ewjjtʼanak katoqasipjjchi ukasa, janiw taqe chuyma katoqasipkiti. Ukampis cristianonakarojja akham sasaw Bibliajj ewjjtʼistu: “Janiy jumanakajj akapacha saräwinakarjamajja jakjjapjjamti” sasa. Ukhamasti kunas ‘Diosan munañapajj’ ukwa amuyañasa, ukatsti ukarjamaw sarnaqañasaraki (Rom. 12:2). Jehová Diosajja, markap toqew wakiski ukarjamajj walja ewjjtʼanak churistu. Sañäni: chachanakajj janiw warminakarojj jan wali amtampejj uñchʼukipjjañapäkiti, warminakas ukhamäñaparakiwa sasaw ewjjtʼistu. Amigonak ajlliñatsa, kusistʼäwinak ajlliñatsa ewjjtʼarakistuwa. Jiwasatï uka ewjjtʼanaka taqe chuyma istʼañäni, ukarjamarak sarnaqañäni ukhajja, Jehová Diosar taqe chuyma munasitasa, yuspärataswa uñachtʼayañäni (Juan 14:31; Rom. 6:17).
JEHOVÁ DIOSAMP YANAPTʼAYASIÑÄNI
16, 17. 1) Janïr kun lurañ amtkasasa ¿kunatsa Jehová Diosan yanaptʼap thaqhañasa? 2) Jehová Diosan yanapap thaqhañat sipansa, ¿kunsa israelitanakajj lurapjjäna?
16 Jiskʼa wawanakajja, jan walin uñjasisajj awk taykapan yanapapwa thaqhapjje. Ukampis marat maratjam jilsjjasinsti janiw uk lurjjapjjeti, jan ukasti jupanak pachpaw kun lurañsa amtjjapjje. Taqeniw jilsjjasin ukham lurtanjja. Ukampis khitinakatï awk taykapamp sum apasipki ukanakajja, janïr kun lurañ amtkasas awk taykaparojj jisktʼasipjjapuniwa. Jehová Diosampi jiwasampejj niya ukhamarakiwa. Jehová Diosajja, qollan ajayupampiw munañaparjam sarnaqañatak yanaptʼistu. Ukhamajja, jiwasatï Jehová Diosan yanaptʼapa thaqhañäni, munañaparjamarak kuns lurañäni ukhajja, Jupar munasitasa ukhamarak confiyataswa uñachtʼayañäni (Fili. 2:13).
17 Samuel profeta tiemponjja, israelitanakajj filisteonakamp tukjataw mä kutejj uñjasipjjäna. Ukhamajja, Jehová Diosan yanaptʼapaw wakisïna. ¿Kunsa israelitanakajj lurapjjpachäna? Jupanakajj akham sapjjänwa: “¡Jichhajj Silo sat uka cheqaru sarañäni, ukatsti Arustʼäwi Arca aptasinjjañäni, ukhamat Tatitojj jiwasampi chikäñapataki, uñisirinakasatsa arjjatañapatakiraki!” sasa. Ukham lurasajj ¿kunjamansa uñjasipjjäna? “Filisteonakasti sintipuniw jiwarayapjjatayna, israelitanakan soldadonakapasti uka urojj kimsa tunka waranqa jaqenakaw jiwarata uñjasipjjäna. Diosan Arustʼäwi Arcapsa katuntapjjarakïnwa.” (1 Sam. 4:2-4, 10, 11.) Arustʼäwi Arca apasisinjja, Jehová Diosan yanapapsa thaqhapkaspa ukhamwa israelitanakajj amuyapjjpachäna. Ukampis janiw Jehová Diosan cheqpach yanaptʼap thaqhapkänti. Jan ukasti amtanakaparjamakiw lurasipkäna, ukatwa jan walin uñjasipjjäna (Proverbios 14:12 liytʼañataki).
18. ¿Kunsa Bibliajj Jehová Diosar confiyañ toqet yatichi?
18 Salmonak qellqerejj taqe chuymaw Jehová Diosar munasïna ukhamarak confiyäna. Ukatwa akham sasin qellqäna: “Diosaruk suytʼam, wasitat jachʼañchjjäta: ¡Jupaw qhespiyirejjasa, Diosajjasa! Almajjajj llakiski ukapachajj jumat amtassma” sasa (Sal. 42:5, 6). Uka arunakajja, qawqsa salmo qellqerejj Jehová Diosar munasïna ukwa uñachtʼayi. Jumajj ¿jupjamarakit Jehová Diosar confiyta? Jumajj Diosar confiyjjpachätawa, ukampis jukʼamp confiyañatak chʼamachasiskakismawa. Bibliajj akham siwa: “Tatitur taqe chuymamampi katuyasim; juman chʼikhi kankañamarukejj jan alkatasimti. Taqe luräwinakamanjja Tatitutjja amtasipunim, ukatsti jupajj cheqa thakinjamwa irpaskätam” sasa (Pro. 3:5, 6).
19. ¿Kunjamsa Jehová Diosar munasitam uñachtʼayasma?
19 Jehová Diosaw jiwasar nayraqat munasistu, ukhamatwa kunjamsa Jupar munasiñasa uk uñachtʼayistu. Uk janipun armapjjañäniti. Ukhamajj Jehová Diosarojj ‘taqe chuymasampi, taqe almasampi, taqe amuyusampi, taqe chʼamasampi’ urut urutjam jukʼamp munasiskakiñäni (Mar. 12:30).